تفسير الجن - الترجمة الأوزبكية - محمد صادق الموسوعة القرآنية\nУ тўғри йўлга ҳидоят қиладир. Бас, биз унга иймон келтирдик ва ўз Роббимизга бировни ширк келтирмасмиз,\nВа албатта, Роббимизнинг азамати юксак бўлди. У ўзига хотин ва фарзанд тутгани йўқ.\nВа албатта, эси пастимиз Аллоҳга ноҳақ гапларни айтарди.\nВа албатта, биз инс ҳам, жин ҳам Аллоҳга (нисбатан) ёлғон гапирмас, деб ўйлардик.\nВа албатта, инсдан баъзи кишилар жинларнинг баъзи кишиларидан паноҳ сўрардилар. Бас, бу(жин)лар у(инсон)ларнинг гуноҳ ва хорлигини зиёда қилдилар.\nВа албатта, у(инсон)лар худди сизлар гумон қилганингиздек, Аллоҳ бирор кишини ўлгандан сўнг тирилтирмас, деб гумон қилардилар.\nВа албатта, биз осмон(га етиш)ни талаб қилдик. Бас, уни кучли қўриқчиларга ва учқунларга тўлган ҳолда кўрдик.\nВа албатта, биз у(осмон)да тинглашга қулай жойларга жойлашиб олар эдик. Энди эса, ким қулоқ солса, ўзини пойлаб турган учқунга дучор бўладир.\nВа албатта, биз, ер юзидагиларга ёмонлик ирода қилиндими ёки Роббилари уларга рушдни ирода қилдими, билмасмиз.\nВа албатта, биздан солиҳлар ҳам ва бошқалар ҳам бор. Турли гуруҳлар бўлган эдик.\nВа албатта, биз Аллоҳни ер юзида ожиз қолдира олмаслигимизга ва Ундан қочиб қутула олмаслигимизга ишондик.\nВа албатта, биз ҳидоятни эшитган пайтимизда унга иймон келтирдик. Кимки ўз Роббисига иймон келтирса, савоби озайиб қолишдан ҳам, унга оғир юк юкланишидан ҳам қўрқмайди.\nВа албатта, биздан мусулмонлар (бор) ва биздан адашганлар (бор). Кимлар Исломга кирса, бас, улар ҳақ йўлни танлабдилар.\nВа аммо, адашганлар, бас, жаҳаннамга ўтин бўлибдилар.\nВа агар улар тўғри йўлдан юрсалар, албатта Биз уларни кўп сув ила суғорамиз.\nУ ила уларни синаш учун. Ва кимки ўз Роббиси зикридан юз ўгирса, уни У зот қийин азобга соладир.\nВа албатта, масжидлар Аллоҳникидир. Бас, Аллоҳдан бошқага дуо қилманг.\nВа албатта, Аллоҳнинг бандаси Унга ибодат қилиб турганда улар унинг атрофида от ёлидек тўпланиб, босиб юборай дейишди.\nСен: «Албатта, мен фақат ўз Роббимга ибодат қилурман ва Унга ҳеч кимни ширк келтирмасман», деб айт.\nСен: «Албатта, мен сизлар учун зарарга ҳам, манфаатга ҳам молик эмасман», деб айт.\nФақат, Аллоҳдан У зотнинг топшириқларини етказишдир. Кимки Аллоҳга ва Унинг Пайғамбарига бўйсунмаса, унга жаҳаннам оташи бор, унда абадий қолажаклар», деб айт.\nТоки уларга ваъда қилинган нарсани кўрганларида, кимнинг ёрдамчиси заиф-у, кимнинг сони озлигини ҳам билурлар.\nСен: «Сизларга ваъда қилинган нарса яқинми ёки Роббим унга узоқ муддат қилганми, билмасман», деб айт.\nУ ғайбни билувчидир ва ҳеч кимни ўз ғайбидан хабардор қилмас.\nИлло, Ўзи рози бўлган Пайғамбарлар. Албатта, Аллоҳ унинг олдидан ҳам, ортидан ҳам кузатиб юрувчи қўйиб қўядир.\n(Пайғамбарлар) ўз Роббилари рисолатларини ҳақиқатан етказганликларини ва Аллоҳ у(банда)лар ҳузуридаги барча нарсани иҳота қилиб олганлигини ва ҳамма нарсанинг ададини ҳисоб қилганлигини билиш учун.


500 минг долларлик жиноий гуруҳ улкан зумрадни сотган жиноий гуруҳни олишга ҳаракат қилди\n29 Yanvar 18:30 Ҳодисалар\nЖИНОИЙ ЗУМРАД СОТМОҚ ТАНГА ТОШ УЮШГАН ЖИНОИЙ ГУРУҲ ҲУҚУҚНИ МУҲОФАЗА ҚИЛИШ ОРГАНЛАРИ.\nПойтахт ҳуқуқ-тартибот идоралари ходимлари қимматбаҳо тошлар ва тангаларни ноқонуний равишда сотишга уринган жиноий гуруҳ қўлга олингани ҳақида хабар беришди.\nЧилонзор вилоятида ҳуқуқни муҳофаза қилиш органлари ходимларининг тезкор ҳаракатлари туфайли Афғонистондан ишлов берилмаган зумрад ва қадимий танга олиб келган беш кишидан иборат жиноий гуруҳ қўлга олинди.\nХом тошнинг вазни 2.531 кг, тангалар эса 8 граммни ташкил этди. Заргарлик буюмлари тарихий аҳамиятга эга бўлиб, у Кушонлар давлатига тегишли эди.\nУлар тангани 10 минг долларга, тошни ярим миллион долларга сотмоқчи бўлишди. Яхшиямки, фуқаролар ўз режаларини амалга ошира олмадилар ва ҳуқуқни муҳофаза қилиш органлари ходимлари томонидан ушланди. Экспертларнинг дастлабки ҳисоб-китобларига кўра, мусодара қилинган заргарлик буюмларининг умумий қиймати 16,8 миллиард сўмдан (деярли 1,6 миллион доллар) иборат. Айни пайтда тергов ҳаракатлари олиб борилмоқда, шундан сўнг воқеага ҳуқуқий баҳо берилади.\nСамарқанд: эркак давлат инспекторига пичоқ билан ҳужум қилди


18:52 / 02.05.2016\nАКТнинг кенг ривожланиши жумладан меҳнат муносабатлари соҳасидаги одамлар учун ҳам қўшимча имкониятларни очди. Бугун нафақат компания офиси, балки минтақа, ҳатто республика ташқарисида туриб ҳам ишлашга ҳеч нима халақит бермайди. Бизнинг шарҳимизда – масофавий режимдаги меҳнат муносабатларида назаримизда энг муҳим бўлган нозик жиҳатлар ва бу мавзу бўйича амалий тавсиялар.\nБозор иқтисодиёти тараққиётини инобатга олган ҳолда ижтимоий ҳаётнинг турли соҳаларига АКТни жорий қилишнинг замонавий тенденциялари меҳнат соҳасини ҳам четлаб ўтмайди: босқичма-босқич изланувчилар ва бўлғуси иш берувчиларни ажратиб турувчи черагалар шартлилар жумласига ўтмоқда. Умуман масофавий режимда ишлаш, аниқ афзалликлардан ташқари, бундай муносабатларнинг етарлича норматив тартибга солинмаганлиги билан боғлиқ муайян қийинчиликлар ва саволларни юзага келтиради.\nДемак, ходимни масофавий иш шартларида расмийлаштиришда иш берувчида вужудга келиши мумкин бўлган бир нечта саволлар.\nБундай иш қонунчиликни бузиш ҳисобланмайдими?\nҲақиқатан, амалдаги қонуний мақбул келадиган иш тушунчаси унга қўйиладиган талаблардан бири сифатида транспортда қатнаш жиҳатдан қулайликни кўзда тутади. Меҳнат кодексининг (МК) 63-моддасига асосан иш доимий яшаш жойидан анча узоқ бўлса ва транспортда қатнаш жиҳатдан қулай бўлмаса мақбул келадиган иш деб ҳисобланиши мумкин эмас.\nБундан ташқари, яқинда вақтинча ёки доимий пропискасиз ёхуд турган жойи бўйича ҳисобда турмасдан яшаб турган фуқароларни ишга қабул қилиш учун жавобгарлик киритилди (Маъмурий жавобгарлик тўғрисидаги кодекснинг 2232-моддаси1).\nЭслатиб ўтамиз, доимий пропискага эга бўлмаган, бироқ Тошкент шаҳри ёки Тошкент вилоятида беш кундан ортиқ турган шахслар ички ишлар органларида ҳисобга олинади2, паспорт тизимини бузувчиларга нисбатан Маъмурий жавобгарлик тўғрисидаги кодексниг 223-моддаси билан жарима кўзда тутилган. Фуқароларнинг бу тоифаси учун узоқда туриб ишлаш – ишга жойлаштиришнинг яхши варианти ҳисобланади ҳамда ўз мажбуриятларини масофавий бажариш тўғрисидаги шартнома бошқа жойлардан келганларни ҳисобга олиш режимини бузиш ҳисобланмайди.\nМодомики амалдаги меҳнат тўғрисидаги норматив ҳужжатлар масофавий иш режимида ишлашга бевосита тақиқни сақламас экан, тегишинча, бундай иш ҳам қонунни бузиш ҳисобланмайди.\nҲар қандай узоқда туриб ишлайдиган ходим касаначи ҳисобланмайдими?\nМасофавий ходимлардан фарқли ўлароқ қонунчиликда касаначилар меҳнатининг ҳуқуқий режими хусусиятлари акс этган.\nКасаначилар – бу тузилган меҳнат шартномасига мувофиқ касаначининг яшаш жойи бўйича ёки унга ёки унинг оила аъзоларига тегишли бўлган бошқа биноларда иш берувчининг буюртмалари бўйича товарлар ишлаб чиқариш ёки хизматлар кўрсатишни амалга ошираётган шахслардир3. Касаначиликни ташкил қилиш, инчунун, технологик жараён уй шароитларида бутловчи буюмларнинг айрим турларини, ярим тайёр маҳсулотлар, маҳсулотлар ва ишларни ишлаб чиқариш имконини берадиган саноат тармоқларида кооперация шаклини намоён қилади.\nУмуман касаначиликка доир масалаларни тартибга соладиган НҲҲ эскирган ҳамда замонавий сўровларга тўлиқ ҳажмда жавоб бермайди. Касаначиликни аниқлаш асосига қўйилган мезонлар (ишлаб чиқариш фаолияти, иш жойига мулк ҳуқуқининг мавжудлиги) ходимларнинг мазкур тоифасига киритиш мумкин бўлган шахслар доирасини жиддий торайтиради.\nШундай экан, шубҳасиз, иш берувчи жойлашган жойи ёки унинг таркибий бўлинмасидан ташқарида ишлайдиган ҳар ким ҳам амалдаги ҳуқуқий нормалар туфайли касаначи ҳисобланавермайди.\nҲозир шундай вазият юзага келмоқдаки, унга кўра масофавий ходимларнинг алоҳида тоифаси вужудга келмоқда, ҳуқуқий тартибга солиш эса мавжуд эмас. Бундан қонунчиликни такомиллаштириш ва мазкур камчиликни тўлдириш зарурати тўғрисида хулоса чиқариш мумкин.\nҲар ким ҳам узоқда туриб ишлаш режимида ишлаши мумкинми?\nАйтиш жоизки, бундай иш шакли бюджет соҳаси ташкилотларига тўғри келиши амри маҳол. Улар амалдаги меҳнатга ҳақ тўлашнинг Ягона тариф сеткасига, хизматчиларнинг асосий лавозимлари ва ишчилар касблари Классификатори5 асосида тасдиқланган штат жадвалига таянадиган кадрлар сиёсати билан чегараланган. Бюджет ташкилотларида ходимларга иш ҳақи ҳисоблаб ёзиш учун мажбурий тартибда иш вақтининг табель ҳисоби юритилади. Келтирилган нормативлардан четга чиқиш бюджет интизомини бузишга, оқибатда, кўзда тутилган ташкилот мансабдор шахсининг белгиланган жавобгарлигига олиб келиши мумкин.\nХусусий ташкилотлар ҳам масофавий иш тўғрисидаги шартномани ҳар бир мутахассис билан туза олмайди – талай касблар барибир одамнинг бевосита иш жойида бўлишини кўзда тутади. Шунинг учун мазкур масалада бундай режимда бажарилаётган мажбуриятлар натижасини жиддий ёмонлаштирмасдан ходим билан ўзаро муносабатларнинг реал имкониятларидан келиб чиқиш зарур.\nМасофавий ходимга ҳужжатлар қандай тартибда расмийлаштирилади?\nМасофавий режимда ўз меҳнат мажбуриятларини бажараётган ходим ва иш берувчи ўртасидаги асосий коммуникация шакли бўлиб электрон ёзишмалар ҳисобланади. Электрон ёзишмаларнинг юридик кучи тўғрисида шу ерда батафсил маълумот берилган.\nЭлектрон ҳужжатлар тузиш билан ишга қабул қилишни расмийлаштириш амалдаги меҳнат қонунчилигига зид эмас. Меҳнат шартномаси ва унинг асосида чиқарилган ишга қабул қилиш тўғрисидаги буйруқ ходим томонидан кўрсатилган электрон почтага юборилиши мумкин. Бундай ҳужжат шакли “Электрон ҳужжат айланиши тўғрисида”6 Қонунга биноан қоғоз ҳужжатга тенглаштирилади ва у билан бир хил юридик кучга эга бўлади, башарти у барча зарур реквизитларни (ЭРИ7, номи, жўнатувчининг почта ва электрон манзили, ҳужжатни яратиш санаси) сақласа. Кўрсатилган ҳужжатларнинг эквивалентлари ҳам қоғозда расмийлаштирилиши, тегишли тарзда иш берувчи томонидан тасдиқланиши ва ходимга почта орқали юборилиши мумкин.\nБошқа кадрлар бўйича тартиботлар: меҳнат таътили тақдим қилиш, меҳнат шартномасини ўзгартириш ёки бекор қилиш ва бошқалар ҳам шунга ўхшаш тарзда расмийлаштирилади.\nМКнинг 80-моддасида ишга қабул қилишда иш берувчига тақдим қилинадиган ҳужжатларнинг тугал рўйхати келтирилади. Бу:\nпаспорт ёки унинг ўрнини босадиган бошқа ҳужжат, ўн олти ёшгача бўлган шахслар эса, - туғилганлик тўғрисидаги гувоҳнома ва турар жойидан маълумотнома;\nмеҳнат дафтарчаси, биринчи маротаба ишга кираётган шахслар бундан мустасно. Ўриндошлик асосида ишга кираётган шахслар меҳнат дафтарчаси ўрнига асосий иш жойидан олган маълумотнома;\nқонун ҳужжатларига мувофиқ махсус маълумотга ёки махсус тайёргарликка эга шахсларгина бажариши мумкин бўлган ишларга кираётганда олий ёки ўрта махсус, касб-ҳунар ўқув юртини тамомлаганлиги тўғрисидаги диплом ёхуд мазкур ишни бажариш ҳуқуқини берадиган гувоҳнома ёки бошқа тегишли ҳужжат.\nБунда барча ҳужжатлар, бундан меҳнат дафтарчаси мустасно, иш берувчига электрон шаклда рақамли нусхалар кўринишида тақдим қилиниши мумкин.\nМасофавий ходимнинг меҳнат дафтарчасини икки вариантда тўлдириш мумкин.\nБиринчиси. Агар қабул қилинаётган ходим биринчи марта ишга жойлаштирилаётган бўлса, иш берувчи мустақил равишда унга меҳнат дафтарчаси очиши ва унга тегишли қайдлар киритиши керак, меҳнат шартномаси бекор қилинганда эса уни почта орқали ходимга жўнатиши керак.\nИккинчиси. Ходимда меҳнат дафтарчаси бўлган тақдирда ишга қабул қилинганлиги тўғрисидаги белгини қўйдириш учун уни иш берувчига топшириш ёки почта орқали ёхуд курьерлик етказиб бериш ё уни шахсан ёки нотариал тасдиқланган ишончномага эга вакили орқали тақдим қилишга тўғри келади.\nАлбатта, мазкур ҳолатда расмийлаштирилаётган ҳужжатлар ўзига хос хусусиятларга эга. Меҳнат шартномаси ходим масофавий режимда меҳнат қилаётганлигига кўрсатмани сақлаши даркор. Мазкур формулировка меҳнат шартномасига тўлиқ мувофиқ равишда масофавий ходимни ишга қабул қилиш тўғрисидаги буйруқда кўрсатилади. Шунингдек иш берувчи ташкилотнинг ички меҳнат тартиботи қоидалари ва локал ҳужжатлари масофавий иш тўғрисида тузилган меҳнат шартномаси моҳиятига зид келмайдиган қисмида ходимга татбиқ этилишини ҳисобга олиш зарур.\nБундан ташқари, ходим томонидан маълум дастурий таъминот, узатиладиган маълумотларнинг криптографик ҳимоя воситаларидан ва ҳ.к. фойдаланиш масалалари алоҳида шартлашиб олиниши керак.\nМасофавий ходимнинг иш вақти ҳисоби қандай юритилади?\nХодим физик жиҳатдан иш берувчи ҳудудидан ташқарида жойлашганлигини инобатга олиб, унга аниқ иш режимини (олайлик, ҳар куни 9.00 дан 18.00 гача икки дам олиш куни билан беш кунлик иш ҳафтаси) фақат у томондан бажарилаётган фаолият туси буни талаб қилса ва иш берувчининг ҳақиқатда ходим томонидан ўрнатилган иш режимига риоя қилинишини назорат қилиши имконияти бўлган тақдирда ўрнатилади. Бу масофавий иш тўғрисида меҳнат шартномасида кўрсатилган бўлиши керак.\nБошқа ҳолларда ходим ўз мажбуриятларини ўз вақтида ва сифатли бажарган ҳолда иш ва дам олиш вақтини ўз ихтиёрига кўра тақсимлашга ҳақли. Бундай ходимга табель (агар ташкилотда иш вақтининг табель ҳисоби кўзда тутилган бўлса) ташкилотда жорий қилинган тартибга мувофиқ: меҳнат қонунчилигида белгиланган унинг меъёрий давомийлиги тўғрисидаги талабларга мувофиқ иш вақтининг оддий ёки жамлаб ҳисобга олиш кўринишида тўлдирилади.\nМасофавий ходимларга тўловлар қандай амалга оширилади?\nҲар бир ходимга, шу жумладан масофавий ходимга у томондан амалга оширилаётган фаолиятга боғлиқ муайян тўловлар: иш ҳақи, кафолат ва компенсация ҳисоблаб ёзиш, иш вақтидан ташқари ишлаганлик (иш вақти режимига боғлиқ ҳолда) учун тўланади.\nМазкур масалада мақбул вариант – ходимга тўланиши лозим бўлган барча пулларни хизмат кўрсатувчи банкда иш ҳақи лойиҳалари доирасида банк хизмати кўрсатиш шартномаси асосида очилган ходимнинг банк пластик картасига ўтказиш ҳисобланади. Бу ҳолатда фақат ходимнинг ёзма розилигини олиб, тегишли келишувга келиш талаб қилинади. Шунингдек ходимда мавжуд фаол пластик картанинг транзит ҳисобварағи рақамини сўраб олиш мумкин.\nШундай мутахассисни фуқаролик-ҳуқуқий тусдаги шартнома бўйича расмийлаштириш осон эмасми?\nАлбатта, амалдаги қонунчилик доирасида тарафларнинг мажбуриятларини ҳақ эвазига хизмат кўрсатиш ёки пудрат шартномаси билан расмийлаштириш мумкин. Бироқ муносабатларни меҳнат қонунчилигига мувофиқ расмийлаштириш меҳнат шартномаси тарафларида муайян ҳукуқий мақом мавжудлигини кўзда тутади, бу ходим учун, хусусан, қонун билан кўзда тутилган кафолатлар ва имтиёзларда ифодаланади, улардан ҳар ким ҳам воз кечишга шошилмайди. Ўрни келганда шуни ҳам айтиб ўтиш керакки, фуқаролик-ҳуқуқий тусдаги шартномада йиллик асосий ёки қўшимча меҳнат таътили ҳуқуқи кўзда тутилиши мумкин эмас, энг муҳими, агар шартнома бўйича тўланаётган суммалардан ижтимоий суғуртага мажбурий ажратмалар амалга оширилмаса, фуқаролик-ҳуқуқий тусдаги шартнома бўйича иш даври пенсияга ҳуқуқ берадиган меҳнат стажини аниқлашда ҳисобга олинмайди.\nБошқача айтганда, мазкур масалани ҳал қилишда ижтимоий пакет белгиловчи аҳамиятга эга.\nБундан ташқари, фуқаролик-ҳуқуқий тусдаги шартномани тузиш ҳар қандай масалага ечим эмас ҳамда зарур ҳужжатларни расмийлаштириш, бажарилган иш учун гонорар тўлаш ва ҳ.к. масалаларни ҳал қилишни кўзда тутади.\nУмуман олганда масофавий иш мавзуси етарлича кенг ва талай масалаларни кўтаради. Бироқ биз узоқда туриб ишлаш режимида иш берувчилар ва ходимлар ўзаро муносабатларининг бошланғич босқичида энг долзарб жиҳатларни ёритишга ҳаракат қилдик.\nОлег ЗАМАНОВ, эксперт.\n22:40 / 18.01.2018\nРоссияда марказий осиёлик ишчилар ўртасида оммавий муштлашув рўй берди (видео)\n17:02 / 17.06.2017


«Ахволи огир, сунъий нафас бериш аппаратига уланган». Муса Ерниязовнинг холати хакида кушимча маълумот берилди – КУН УЗ\nГлавная / Сиёсат / «Ахволи огир, сунъий нафас бериш аппаратига уланган». Муса Ерниязовнинг холати хакида кушимча маълумот берилди\n30.07.2020\tСиёсат Comments Off on «Ахволи огир, сунъий нафас бериш аппаратига уланган». Муса Ерниязовнинг холати хакида кушимча маълумот берилди 15 Показы\nКоракалпогистон Респуликаси Жукорги Кенгеси раиси Муса Ерниязовнинг ахволи огир деб бахоланмокда, у упканинг сунъий вентиляция аппаратига уланган.\nСогликни саклаш вазирлиги вакиллари иштирокидаги матбуот анжуманида Коракалпогистон Республикаси Жукорги Кенгеси раиси Муса Ерниязовнинг ахволи хакида кушимча маълумот берилди. Коронавирусга карши курашиш штаби аъзоси Анвар Алимов Муса Ерниязовнинг даволаниш учун Туркияга олиб кетилгани хакидаги хабарларни рад этди – у Нукусда даволанмокда.\n«Бемор хозирда респиратор терапия олмокда – у упканинг сунъий вентиляцияси аппаратига уланган. Унинг ахволи огир деб бахоланмокда. Муса Ерниязовни даволаш учун бошка давлатга олиб кетиш хакида хеч кандай гап булгани йук», дея унинг сузларини келтирмокда Kun.uz мухбири.\nШтаб аъзоси Хабибулло Окиловнинг сузларига кура, беморни даволаш туркиялик ва германиялик мутахассислар билан маслахатлашган холда амалга оширилмокда.\n«Муса Тажетдинович касалликнинг биринчи кунидан бошлаб Вохидов номидаги ихтисослаштирилган хирургия марказининг Нукус филиалида даволаняпти. У ерда Тошкент шахридан икки нафар мутахассис ва махаллий тиббиёт мутахассислари ишлашмокда.\nУзбекистонга германиялик ва туркиялик мутахассислар келганда Тошкент шахридан туриб видеоконференцалока оркали Бухоро, Хоразм ва Нукус билан алока урнатиб, у ердаги беморларнинг ахволи буйича маслахатлашдик. Шунингдек, Муса Ерниязовнинг холати буйича хам маслахатлашилди ва даволаш режасига курсатмалар берилди», деган Окилов.\nЭслатиб утамиз, 18 июль куни Коракалпогистон Республикаси Жукорги Кенгеси раиси Муса Ерниязовнинг коронавирусдан даволанаётгани хакида хабар берилган эди. 25 июль куни Ерниязовнинг улими тугрисида хабарлар таркалган, Согликни саклаш вазирлиги бу маълумотни рад этган.\nПред. Straus House иши буйича суд хукми эълон килинди\nСледующая «Каналимизда бир челак сув хам йук!» – Кушкупир туманидаги фермерлар сувсизликдан катта зарар курмокда


Томорқадан фойдаланишда дронлар ёрдамга ша...\nТоморқадан фойдаланишда дронлар ёрдамга шай\nЎзбекистон фермер, деҳқон хўжаликлари ва томорқа ер эгалари кенгаши эндиликда томорқаларни ва фермерларни экин майдонларини дронлар ёрдамида мониторинг қилади.\nБунда Ўзбекистон Республикаси Президентининг 2017 йил 10 октябрдаги “Фермер, деҳқон хўжаликлари ва томорқа ер эгалари фаолиятини янада ривожлантириш бўйича ташкилий чора-тадбирлар тўғрисида”ги қарори муҳим аҳамият касб этмоқда.\nУнда кенгаш, тегишли вазирлик ва идоралар ҳамда маҳаллий ҳокимликлар қишлоқ хўжалиги экинларининг тўлиқ ва сифатли экилишини, агротехник тадбирларнинг ўз вақтида амалга оширилишини замонавий ўлчов воситалари, жумладан, учувчисиз учиш аппаратларидан (дронлардан) фойдаланган ҳолда доимий мониторинг қилиб бориш белгиланган эди.\n– Айни вақтда кенгаш ўз маблағлари ҳисобидан иккита учувчисиз учиш аппарати (дрон) харид қилиш чораларини кўрмоқда, – дейди Ўзбекистон фермер, деҳқон хўжаликлари ва томорқа ер эгалари кенгаши мутахассиси Илҳом Солиев. – Шу мақсадда “Геоиновация маркази” давлат унитар корхонаси билан ҳамкорликда учувчисиз учиш қурилмаларини бошқариш учун ходимларни танлаш, қурилмаларни таъмирлаш ва техник жиҳатдан қўллаб-қувватлаш хизматларини ташкил этиш ишлари бошлаб юборилди.\nҚайд этиш жоизки, учувчисиз учиш аппарати (дрон) ёрдамида юртимиздаги мавжуд 4.5 миллиондан ортиқ хонадонинг 435.3 минг гектар экин еридан фойдаланиш жараёни ўрганилади.\nУнга кўра, ерлардан самарасиз фойдаланаётгани аниқланган хонадонларга огоҳлантиришлар берилади.\nТашрифлар бугун : 1961


Фарғонадаги мактаб ярмаркаларида 26 турдаги ўқув анжомлари савдоси йўлга қўйилди\n17:06 / 12.08.2016\nЎзбекистоннинг барча жойларида бўлгани каби Фарғона вилоятида ҳам мактаб ярмаркалари иш бошлади. Бу ҳақда ЎзА хабар бермоқда.\nШаҳар ва туманларда ташкил этилган мактаб бозори ва ярмаркаларда 26 турдаги ўқув анжомлари савдоси йўлга қўйилди. Ўқув қуролларининг сифати, дизайни ўқувчи диди ва дунёқарашига мос, танлаш имконияти кенг. Ярмаркаларда Ўзбекистонда ишлаб чиқарилган сифатли маҳсулотлар арзон нархларда сотилаётгани ота-оналарни хурсанд қилмоқда.\n– Барча бозор ва савдо мажмуаларида, туманлар марказидан узоқда бўлган 114 умумтаълим мактабида шундай ярмаркалар фаолияти йўлга қўйилди, – дейди вилоят халқ таълими бошқармаси бошлиғи Зикрилло Тешабоев. – Ушбу савдо нуқталари орқали вилоятдаги 916 умумтаълим мактабида таҳсил олувчи 500 мингдан зиёд ўқувчига зарур дарслик, ўқув қуроллари ва кийим-кечаклар етказиб бериш режалаштирилган.\nОлтиариқ туманида ҳам бозор ва 1, 2, 13, 17, 20, 23-умумтаълим мактаблари ҳамда касб-ҳунар коллежларида савдо ярмаркалари ташкил этилди. Туман “Деҳқон бозори” масъулияти чекланган жамияти ҳудудида очилган мактаб ярмаркасига ўндан зиёд тадбиркор жалб этилиб, белгиланган маҳсулотлар савдоси йўлга қўйилган.


Интерфаол ўйинлар – таълим самарадорлигини ошириш гарови - План урока\nИнтерфаол ўйинлар – таълим самарадорлигини ошириш гарови\nИбатов Абдулла Убайдуллаевич\nКейинги пайтда педагогик технологиянинг интерфаол усули таълим тизимларида кенг фойдаланилмоқда. Мазкур усулнинг энг муҳим жиҳати шундаки, у ўқувчиларни фаоллаштиради, суст ўзлаштирувчи ўқувчиларни ҳам ҳаракатлантиради, таҳлил қилиш, хулоса чиқаришга ўргатади. Уларда кўнглидагини айтиш жасоратини уйғотишга, ижодий имкониятларини намоён қила билишга, таҳлил қилиш, хулоса чиқаришга ўргатади.\nИнтерфаол атамаси инглизча interact-ўзаро таъсирлашиш (ёки interaction - ўзаро таъсир) сўзидан олинган бўлиб, бирор фаолият ёки муаммони ўзаро мулоқотда, ўзаро муомалада, ўзаро баҳс – мунозара, дебат усулида, фикрлашиш асносида, ҳамжиҳатлик билан ҳал қилиш маъносини англатади.\nИнтерфаол ўйин технологияси педагогик технологияларга мансуб бўлиб, у ўқувчи фаолиятини мукаммаллаштиришда фаоллик кўрсата олади. Бу технологияни қўллаш ўқув жараёнига иштирок этишни фаоллаштиришнинг бир усулидир. Ўқувчининг тафаккур ривожига қаратилган ўйинлар ўқувчининг ижодий истеъдодини, хотира ва диққатини ўстиради. Шунинг учун ҳам ўқувчиларнинг ўйинга эҳтиёж ва интилишларини маълум таълимий мақсадларга қаратмоқ лозим. Агар ўйин педагогик жараёнга хизмат қилса, унда у таълим ва тарбия воситасига айланади. Ўйин фаолияти – вақтни бўш ўтказиш эмас, аксинча, ўқитишнинг энг самарали усулидир.\nЎйин ижтимоий, ҳиссий, ижодий ва жисмоний кўникмаларини ривожлантиради. Ўйин болаларни бир – бири билан мулоқотда бўлиш, маълум тартиб – қоидаларни сақлашга, ўзини бошқара билишга, ҳамкорликда бўлишга, бошқаларнинг фикри билан ҳисоблашишга, уларнинг хоҳиш – истакларини эътиборга олиш, берилган вазифани диққат билан бажаришга ўргатади. Ўйинлар юқорида айтилган фикрларни ҳисобга олган ҳолда дарс жараёнида ўз қоидаларига эътибор берилиб ташкил қилинса, ўқитишнинг самарали бўлишига ўз ижобий таъсирини кўрсатади.\nИнтерфаол ўйиннинг хусусиятлари:\n- Унинг аниқ мақсади бор. Бошқача айтганда, педагог ўйиндан дарсда мақсадга мувофиқ фойдаланади.\n- Унинг аниқ қоидалари бор.\n- Ўйнаётганларнинг танлаш эркинлиги бор, улар ўз ихтиёри билан ўйиннинг олиб борилишига таъсир эта олади.\n- Ўйин иштирокчилари ўйин орқали бирон-бир нарсани ўргана олади.\n- У қизиқ ва шуниси билан болаларни ўзига жалб этади, тез ҳаракат қилишга туртки боради.\nҚуйида ўйин – топшириқлар намунаси берилди\n1. «Зукколар» ўйини. Ўйиннинг мазмуни: синф ўқувчилари 2 гуруҳга бўлинади: бошловчи ҳар бир гуруҳга сўз туркумига оид 1 сўздан айтади ва синонимик қатор ҳосил қилиш топширилади. Қайси гуруҳ кўп топса, ғолиб ҳисобланади (Масалан, чақирди, таклиф қилди, чорлади.)\n2. «Кесимни тикла» ўйини. Ўйиннинг мазмуни: ўқитувчи ёки ўқувчилар кесими тушириб қолдирилган бирон гап айтади. Ўйинга қатнашаётган бошқа ўқувчи гап мазмунидан келиб чиқиб, кесимни тиклайди. М: Муқаддас унинг олдида . . . (довдираб қолди, мулзам бўлди, қизариб кетди, ўзини йўқотиб қўйди ва ҳ. к.)\n3. «Тойни сойга олиб бор» ўйини. Ўқувчиларга той сўзини товушдош сўзлар топиш орқали сой сўзигача олиб бориш топширилади. (Масалан, той, бой, лой, чой, мой, . . . сой).\n4. «Антиқа сўзлар» ўйини. Ўқувчиларга ҳар иккала томонидан ўқилганда ҳам бир хил маъно билдирувчи сўзлар топиш топширилади (М: арра, қудуқ, қолоқ, қовоқ, нодон, қозоқ каби).\n5. «Домино» ўйини. Ўйинни бир партада ўтирган икки ўқувчи ўртасида ёки қаторлараро ташкил этиш мумкин. Уларга бирор-бир фонетик ҳодисага тааллуқли сўзлар (масалан, қатор келган қўш ундошли сўзлар, худди шундай ёнма-ён келган қўш унлили сўзлар ва ҳ. к.) топиш топширилади. Бу вазифани бажаришда фаол бўлган ўқувчилар ғолиб саналади.\n6. «Ўз ўрнингни топ» ўйини. Ўйин мазмуни: 5-6 ўқувчи синф олдига чиқарилади ва уларнинг қўлига қўшма сўзларнинг бир ўзаги ёзилган варақ тарқатилади. (М: гул . . ., . . . обод каби). Шу сўзларнинг қолган ўзаклари (масалан, беор, чамбар, қоғоз, ғунча, даста, Акбар, Ҳайдар, Меҳнат каби) ўйинга қатнашувчи ўқувчилар томонидан топтирилиб қўшма сўз ҳосил қилинади.\n7. «Оддий, қиёсий, орттирма даража» ўйини. Ўйиннинг мазмуни: синф ўқувчилари 3 гуруҳга бўлинади, уларнинг ҳар бири маълум бир сифат даражасига масъул бўлади.\nЎқитувчи маълум бир сўзни бергач (масалан, рўмол), гуруҳлар шу сўз билан боғланадиган сифатларни топадилар;\nІ гуруҳ. Рўмол – оқ, қизил, кўк, қора, чиройли, катта, кичик, шоҳи ва ҳ.к.\nІІ гуруҳ. Рўмол – оқроқ, қизилроқ, каттароқ.......\nІІІ гуруҳ. Рўмол – энг катта, энг чиройли, энг кичик....\n8. «Ижодкор» ўйини. Ўйиннинг мазмуни: ўқувчилар икки гуруҳга ажратилади. Биринчи гуруҳ эгаси от билан ифодаланган гапларга мисоллар келтиради. Иккинчи гуруҳ эса, шу гаплардаги эгани олмош билан алмаштириб, уни давом эттирадилар. Намуна:\nІ гуруҳ ІІ гуруҳ\nМевалар ғарқ пишди. Уни йиғиб – териб олиш учун киришилди.\n9. «Типография» ўйини. Ўйиннинг мазмуни. Берилган узун сўздан фойдаланган ҳолда бошқа янги сўзлар тузиш. Ким кўп сўз тузса, шу ғолиб ҳисобланади. Масалан: муваффақият сўзидан: вақт, фақат, вақф, уят, муваффақ, муваққат, уф, Афифа, муфти, муқим ва ҳ. к.\n10. «Матнни тўлдиринг» ўйини. Ўйиннинг мазмуни: ўқувчиларга вазифа: сизнинг столингизда турли матнлар ётибди. Матнда тушириб қолдирилган қисмлари бор. Маъносига қараб матнни тўлдиринг. Вазифа бажарилиб бўлингач, ўша матннинг тўлиқ вариантини ўқитувчидан олиб, иккала матнни таққослайдилар ва изоҳ борадилар. Бу ўйин ўқувчиларнинг сўз бойлигини орттиради ҳамда фикрлаш қобилиятини ривожлантиради.\n11. «Изоҳли луғат» ўйини. Ўйиннинг мазмуни. Доска ёнига чақирилган ўқувчи кўзини юмиб, доскада ёзилган сўзлардан бирини кўрсатади. Вазифа: кўзингизни очинг, сўзни ўқинг ва унинг маъносини тушунтириб беринг (шу сўзлар иштирокида гап тузинг). Ким сўзнинг маъносини кўпроқ ва кенгроқ изоҳлаб берса, шу ғолиб ҳисобланади.\n12. «Фақат пичирлаш» ўйини. Бу ўйин орқали тўғри талаффуз этишга ўргатиб борилади. Вазифа: ўқувчиларга фақат пичирлаб, худди сахнадагидай қаттиқ пичирлаб гапириш топирилади. Ким адашиб баралла гапириб юборса, унга жарима солинади. (шеър ёки қўшиқ айтиб беради).\n13. «Луғат» ўйини. Вазифа: мавзуга оид сўзлар тизимини тузиш. Ўқитувчи 3-4 дақиқа вақт беради. Ким кўп сўз тузса, шу ғолиб ҳисобланади.\n14. «Билағон» ўйини. Вазифа: Ўқитувчи бирор бир ҳарфни айтади. Ким ўша айтилган ҳарфга кўпроқ сўз топа олса, ўша ғолиб бўлади.\n15. «Кубик» ўйини. Қалин қоғоздан ясалган кубик томонларига мамлакат, исм, оила аъзолари исми ва ҳоказо ёзилган бўлади.\nЎқувчилар стол атрофига тўпланишади. Кимга қандай ёзув тушса. Шу сўзга мос бўлган жумла тузиши керак.\n16. «Бузуқ телефон» ўйини. Ўйиннинг мазмуни: Ўқувчиларга айрим сўзлари туширилган жумла айтилади. Буни ўқувчилар бир-бирларига ҳам айтиши мумкин. Туширилган сўз жумла мазмунига монанд қўйилиб айтилади. Ким тез ва тўғри бажарса, ғолиб ҳисобланади.\nХулоса қалиб айтганда, интерфаол ўйинлар бола шахсиятининг барча томонларини шакллантиради, унинг руҳиятида сезиларли ўзгаришлар содир этади. Шунинг учун ҳам ўқитувчи ўрганилаётган ҳар бир тил ҳодисасининг ички имкониятларини аниқлаши, сўз устида ишлаш жараёнини тўғри ташкил этиши, болаларни қизиқтирадиган ижодий – амалий ишлардан фойдаланиши зарур.\n1. Абдиқаюмов З.А. Замонавий таълим технологиялари. Тошкент, "Янги аср", 2003.\n2. Алметов Н.Ш. Ҳозирги замон таълимий технологиялари. Шымкент, 2001.\n3. Турдиев Н.Ш. Янги педагогик технологияларнинг йўналишлари, муаммолари ва ечимлари. Тошкент, 1999.\n4. Саидова М.М. Ўзбек тили дарсларининг самарадорлигини оширишда лингвистик ўйинлардан фойдаланиш. Шымкент, 2008\n5. Мухитдинова Э.К., Мусаева М.О., Маккамбаева Г. Интерфаол ўйинлар асосида ўқув жараёнини ташкил этиш. Шымкент, 2009.\n6. Сирожиддинов Д. Грамматик ўйинлар, Тошкент, 1996.


ҚР Президенти: Қозоғистон 2060 йилгача углеродтан ҳоли мамлакатга айланиш ниятида NUR-SULTAN. Kazinform – Қозоғистон Президенти қазиб олиш соҳаларига бағишланган глобал давра суҳбатида видеомурожаат билан чиқди, деб хабар қилди Kazinform Ақорда матбуот хизматига таяниб.\nДунёда биринчи марта Олий судни бошқарган ўзбекистонлик аёл ҳақида биласизми NUR-SULTAN. Kazinform - 1964 йил 5 апрелда «Известия» газетасида дунёда биринчи марта Oлий судни бошқарган ўзбекистонлик аёл ҳақида мақола чоп этилди. Унда «ЎзССР Олий Кенгаши Президиуми раиси Ё.Насриддинова, Маданият ва Ижтимоий таъминот вазирлари З.Раҳимбобоева ва В.Содиқовалар билан бир қаторда Ўзбекистон ССР Олий суди раиси Х.Сулаймонова ҳам ҳақли равишда республика фахри ҳисобланади» деган сатрлар бор. Хўш, Хадича Сулаймонова аслида ким эди? Kazinform мухбири мана шу масалани чуқур ўрганиб, қўшни юртда туғилиб, дунё даражасидаги арбоб, истеъдодли олимга айланган ардоқли шахснинг ҳаёт йўли ҳақида сўз юритишни лозим дет топди.\nНур-Султан шаҳрида жазирама иссиқ сақланиб туради NUR-SULTAN. Kazinform – Синоптиклар яқин уч кунда Қозоғистонда иссиқ ҳаво сақланиб туришини айтишмоқда. Пойтахтда ҳаво ҳарорати 30 даражадан юқори бўлади, деб хабар беради Kazinform «Қазгидромет» РДКга таяниб.\nБугун Қозоғистон Президенти БМТ Глобал давра суҳбатида видеомурожаат билан чиқади NUR-SULTAN. Kazinform – Давлат раҳбари Қасим-Жомарт Тоқаев БМТнинг ер қаъридан фойдали қазилмаларни қазиб олиш соҳалари бўйича глобал давра суҳбатида видеомурожаат билан иштирок этади, деб хабар беради Kazinform Президентнинг матбуот котиби Берик Уалининг Facebook саҳифасига таяниб.\nБу йил Қозоғистонда иш жойларини яратиш учун 75,4 млрд тенге микрокредит берилади NUR-SULTAN. Kazinform – Иш билан таъминлаш йўл харитаси доирасида йил охиригача 75,4 млрд тенге миқдорида микрокредит бериш режалаштирилган. Бу ишда асосий вазифа жойлардаги ҳокимиятлар ва «Атамекен» миллий тадбиркорлар палатаси зиммасига юкланади, деб хабар беради Kazinform мухбири.\nҚозоғистон фармацевтика саноати қандай ривожланмоқда NUR-SULTAN. Kazinform – 2020 йил 25 ноябрда Елбасы академиясининг «Ўзгаришларни назорат қилиш бўйича соҳа менежерларини тайёрлаш» доирасида келишилган «Қозоғистон фармацевтика саноатини ривожлантириш» лойиҳасини амалга ошириш ресурс режаси қабул қилинди. Kazinform мухбири мамлакат фармацевтика соҳаси асосий йўналишларини таҳлил қилади.\nЯнги қонунда аҳолининг давлат бошқарувида бевосита иштирок этиши кўзда тутилган – Президент маслаҳатчиси NUR-SULTAN. Kazinform – Бугун Президент Қасим-Жомарт Тоқаев «Қозоғистон Республикасида сайлов тўғрисида»ги Қозоғистон Республикасининг Конституциявий қонунига ўзгартириш ва қўшимчалар киритиш тўғрисида«ги ҚР Конституциявий қонунини имзолади. Бу жуда муҳим ҳужжат. Қозоғистон Президентининг маслаҳатчиси Ерлан Қарин ўзининг Facebook саҳифасида ушбу ҳужжатга муносабат билдирди, деб хабар беради Kazinform.\nЙил охирига қадар Қозоғистонда 64 та мактаб қурилиши бошланади NUR-SULTAN. Kazinform – Бандликнинг йўл харитаси доирасида 64 та мактаб ва 13 та соғлиқни сақлаш муассасалари қурилади, деб хабар беради Kazinform мухбири.\nҚР Бош вазири: Ҳудудларда бизнесни ривожлантириш учун 50 миллиард тенге ажратилади NUR-SULTAN. Kazinform – Бандликнинг йўл харитаси доирасида амалга оширилган инфратузилма лойиҳалари доимий иш ўринларини яратишга йўналтирилган бўлиши керак. ҚР Бош вазири Асқар Мамин Ҳукумат йиғилишида кўрсатма берди, деб хабар беради Kazinform мухбири.\nАқтўбега ташриф буюрган Ўзбекистон элчиси полиция ходимларига миннатдорчилик билдирди AQTOBE. Kazinform – Ўзбекистоннинг фавқулодда ва мухтор элчиси Саидикром Ниёзхўжаев Ақтўбе вилояти полиция департаменти бошлиғи Атиғай Аристанов билан учрашди, - деб хабар беради Kazinform мухбири вилоят ПД матбуот хизматига таяниб.\nҚозоғистонда КВИга қарши эмланганлар сони 2 млндан ошди NUR-SULTAN. Kazinform – Қозоғистонда 2 015 053 одам коронавирусга қарши эмланди, деб хабар беради Kazinform ҚР Соғлиқни сақлаш вазирлиги матбуот хизматига таяниб.\nҚозоғистонда «ҳинд» штамми қайд этилмаган NUR-SULTAN. Kazinform – Қозоғистонда коронавируснинг «ҳинд» штамми рўйхатга олинмади. Бу ҳақда Ҳукумат йиғилишида ҚР Соғлиқни сақлаш вазири Алексей Цой маълум қилди, деб хабар беради Kazinform мухбири.\nЎзбекистон ва Ақтўбе вилояти ўртасидаги товар айланмаси 3 ойда 29,3 млн долларни ташкил этди AQTOBE. Kazinform – Ўзбекистоннинг Қозоғистондаги фавқулодда ва мухтор элчиси Саидикром Ниёзхўжаев Ақтўбега ташриф буюрди. У вилоят ҳокими ва вилоят полиция департамени бошлиғи билан учрашди, деб хабар беради Kazinform мухбири.\n5 июнда чет элликларнинг Қозоғистонда бўлиш муддати тугайди NUR-SULTAN. Kazinform – 5 июнда чет элликларнинг Қозоғистон ҳудудида бўлиш муддати тугайди, деп хабар беради Kazinform Миллий хавфсизлик қўмитасига таяниб.\nКоронавирус: Қозоғистон «сариқ» зонада NUR-SULTAN. Kazinform – Қозоғистон коронавирус тарқалиши бўйича «сариқ» зонада. Бу ҳақда Ҳукумат йиғилишида ҚР Соғлиқни сақлаш вазири Алексей Цой маълум қилди, деб хабар беради Kazinform мухбири.\nПневмония: 10 киши касал бўлиб, 44 бемор соғайиб чиқди NUR-SULTAN. Kazinform – Қозоғистонда COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kz асосланиб.\nҚозоғистонда «Сайлов тўғрисида»ги Конституциявий қонун ўзгарди NUR-SULTAN. Kazinform – ҚР Президенти Қасим-Жомарт Тоқаев «Қозоғистон Республикасида сайлов тўғрисида»ги Қозоғистон Республикасининг Конституциявий қонунига ўзгартиш ва қўшимчалар киритиш тўғрисида«ги Қозоғистон Республикасининг Конституциявий қонунини имзолади.\nБугун мактабларда сўнгги қўнғироқ чалинади NUR-SULTAN. Kazinform – Бугун Қозоғистоннинг барча мактабларида сўнгги қўнғироқ чалиниб ва битирувчилар катта ҳаётга қадам қўяди, деб хабар беради Kazinform мухбири.\nЎтган бир кунда Қозоғистонда 1558 кишида коронавирус аниқланди NUR-SULTAN. Kazinform – Қозоғистонда ўтган суткада 1558 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


Тошкентда босқинчилар тўдаси қўлга олинди\n10:39 / 17.04.2017\nҲали оламга беғубор кўз билан қарайдиган болалар дунёда манфур кимсалар ҳам борлигини, улар нафс йўлида ҳар қандай жирканчликдан тап тортмаслигини, ҳатто кичкиналарни ҳам аяб ўтирмасликларини билишмайди, деб ёзади “Постда” газетаси.\nОта-онаси ишга кетгач, ака-ука Фаррух билан Даврон (исмлар ўзгартирилди) уйда ҳеч нарсадан қўрқмай, хотиржам гаплашиб ўтиришарди. Бироздан сўнг Фаррух ҳам укасини ёлғиз қолдириб инглиз тили тўгарагига кетиши лозим эди. Келажакдаги орзулари ҳақида мириқиб гаплашаётган ака-укаларнинг суҳбатини устма-уст чалинган эшик қўнғироғи бўлиб юборди. Фаррух чопиб бориб туйнукчадан қараса, ташқарида қора кўзойнак таққан, бошига рўмол ўраб олган аёл турарди.\n- Кимсиз? – сўради Фаррух уни танимай.\n- Равшан аканинг танишиман, зарур гапим бор эди.\nНотаниш аёлдан отасининг исмини эшитган болакай унинг гапларига ишониб эшикни очди. Шу пайт юзига ниқоб таққан, қўлларига қўлқоп кийган киши ичкарига кирди-ю, боланинг юзига мушт туширди.\n- Бақирсанг ўзингга ёмон бўлади, - дея дўқ урди у Фаррухнинг оғзини кафти билан беркитиб. – Яхшиликча айт, пуллар қаерда?\nБола хонага кириб келган яна бир ниқобли кишини кўриб қўрқиб кетди. У фақат киноларда босқинчилар бўлади деб ўйларди, қачондир ўзи ҳам босқинчилар қўлига тушишини сира хаёлига келтирмасди. Акасининг ортидан турган Давроннинг эса азбаройи қаттиқ қўрққанидан овози ҳам чиқмай қолганди.\nБосқинчилардан бири уйни титкилай бошлади. Иккинчиси эса Фаррухнинг оёқ-қўлларини боғлаб қўйди ва ошхонадан пичоқ олиб чиқиб:\n- Пуллар қаерда сақланади?! – дея сўради пичоқни унинг кўз олдида айлантирар экан.\nАкасининг ҳолини кўриб баттар қўрқиб кетган Даврон уларга деворга ўрнатилган темир сейфни кўрсатди. Энди жиноятчилар сейф калитини излай бошладилар. Қанча дўқ-пўписа қилишса ҳам, болалардан тайинли гап чиқмади. Улардан бири қўнғироқ қилиб пастда пойлоқчиликка қолган учинчи шеригини ёрдамга чақирди. Ҳаял ўтмай яна бир нотаниш киши кириб келди ва бирга сейфни турган жойидан кўчириб ола бошладилар.\nФотима ишхонага борганда ҳам кўпинча хаёли уйда қолган болаларида бўларди. Тез-тез уйга қўнғироқ қилиб ҳол-аҳвол сўраб турарди. Ҳозир ҳам кўнгли негадир ғашланаверди. Қўли ишга бормагач, телефонини олиб Фаррухнинг уяли телефонига қайта-қайта қўнғироқ қилса ҳам, ҳеч қандай жавоб бўлмади. Фотиманинг хавотири кучайиб, уйдаги телефонга қўнғироқ қилди. Аввалига унга ҳам ҳеч ким жавоб бермади.\n...Бир-бирининг пинжига тиқилиб, қалтираб ўтирган ака-укаларга телефоннинг кетма-кет жиринглаши умид бағишлагандек бўлди. Аммо аввалига уларни хонага қамаб турган ниқобли киши гўшакни кўтаришга йўл қўймади. Охири Давронга гўшакни кўтаришни буюрди ва ўзи ҳам эгилиб қулоқ тутди. Нариги томонидан онасининг овозини эшитган Давроннинг кўзларида ёш оқар, аммо пичоқ ўқталиб турган босқинчининг ўргатиб турган гапларини айтишдан бошқа чораси йўқ эди.\n- Аканг дарсга кетдими?\n- Ҳа, кетди.\n- Негадир уяли телефонига қўнғироқ қилсам олмаяпти.\n- Уйда қолдириб кетибди.\n- Нега унақа гапиряпсан, ўғлим, соғлиғинг яхшими?\n- Яхшиман, ухлаётгандим.\nДавроннинг овози титраб, зўрға гапирарди. Унинг ёнида кимдир шивирлаб гап ўргатаётгандек ҳам эшитилгандек бўлди. Фотима ўғли билан гаплашгач, ички сезгиси унга қандайдир кўнгилсизликдан дарак бераётгандек туюлаверди. Устига-устак ўқитувчиси Фаррухнинг дарсга келмаганини айтди. Шундан сўнг Фотима қўшнисига қўнғироқ қилиб, вазиятни тушунтирди ва уйидан хабар олишни илтимос қилди. Бу пайтда босқинчилар ишини тугатиб, жуфтакни ростлаган эдилар.\nБир неча бор турли жиноятлар содир этиб, тегишли жазосини олган бўлса-да, озодликнинг қадрига етмаган Шуҳрат атрофига ўзи каби баднафс кимсаларни йиғиб жиноий гуруҳ тузди. Беш нафар эркак ва бир аёлдан иборат гуруҳ аъзоларининг аксарияти муқаддам судланган, хавфли жиноятчилар эди. Аввалдан режа тузиб, Яккасарой туманидаги хонадонлардан бирида истиқомат қилувчи Равшаннинг уй сотиб олиш учун тайёргарлик кўраётганини, айни пайтда жуда кўп пули борлигини аниқладилар. Равшан турмуш ўртоғи билан ҳар куни эрталаб ишга кетиб кечқурун қайтарди. Уйда икки нафар вояга етмаган фарзандлари қоларди.\n- Бирор муаммо бўлса, ўзим ҳал қиламан, - деди Шуҳрат ҳамтовоқларига. – Икки киши ташқарида пойлоқчилик қилиб туриши керак. Сайёра, сен бирор ҳийла ишлатиб эшикни очтирасан. Аёл киши бўлганинг учун болалар қўрқмай очишади. Қолганлар ишни тезда битириб чиқади.\nУлар жиноий гуруҳ аъзоларидан бири бўлган Носирнинг бошқарувидаги “Спарк” русумли автомашинада кўзланган манзилга етиб келдилар. Барча келишилгандек ҳаракатлана бошлади. Шуҳрат билан Худоёр ташқарида қолди. Бироз вақт ўтгач Шуҳратга ичкаридаги ҳамтовоғи қўнғироқ қилиб, сейф деворга ўрнатилганини, очишнинг иложи йўқлигини айтди. Энди унинг ўзи ҳам ичкарига кириб, сейфни ўрнатилган жойидан кўчириб олишди.\nИшни гўё ҳамирдан қил суғургандек осон бажарган жиноий гуруҳ аъзолари пойтахтнинг Чилонзор туманидаги Сайёранинг вақтинча яшаш уйига боришди. Сейфни бузиб очишди. Унинг ичидан чиққан катта миқдордаги пуллар, қимматбаҳо тақинчоқларни кўриб қувониб кетишди. Осон йўл билан топилган бойликни ўзаро тақсимлашгач тезлик билан тарқалишди. Улар бир неча кун учрашмасликка, бир жойда йиғилмасликка келишиб олган эди.\n...Фотима ва Равшан мазкур ҳолат юзасидан ҳуқуқ-тартибот идораларига хабар берди. Тезкор суриштирув ишлари бошлаб юборилди. Воқеа жойидан ашёвий далиллар, жабрланувчиларидан маълумотлар олинди. Муқаддам шу каби жиноят учун судланганлар ўрганиб чиқилди. Натижада бир неча кун бир-бири билан кўришмай туришган келишиб олган тўда аъзолари яна бир жойда тўпланишга мажбур бўлдилар. Яъни, барчаси қўлга олингач, панжара ортида учрашишди. Суд ҳукми билан босқинчилар тўдасининг ҳар бир аъзосига тегишли жазо тайинланди.


Наманганда президент келишига буғдойзор бузилди, йўл четига тахта тўсиқлар ўрнатилмоқда « Ўзбекистон Халқ Ҳаракати\n20 February 2019 - 20:10\n“Озодлик” радиосининг хабар беришича, Наманган вилоят, Поп туманида фермер Шерали Аҳмадалиевнинг катта йўл бўйидаги 7 гектар ерда кўкариб турган буғдойзори унинг рухсатисиз бир кечада шудгор қилинган.\n– Бир ҳафтача олдин замҳоким Акром Қўчқоров билан Шавкат ака деган мутахассис келиб, буғдойни кўрди. Акром ака кўчати яхши экан, президентимиз келгунларича буни ўстириш керак, 100-150 килодан дори бериб, сув қўйиш керак, деди. Мен, ака, 300 килодан солишни мўлжал қилиб турибман, дедим. Шунда замҳоким, давай солинглар, деди-да кетди. Мен уйимда сақлаб турган 2 тонна ўғитни солиб, суғордим. Орадан бир ҳафтача ўтиб, бир куни эрталаб далага борсам, ғалла йўқ. Ҳаммасини кечаси билан ҳайдаб ташлашибди. Югуриб Акром акани идорасига борсам, у чиқяпти экан. Ака, нега бундай қилдингиз десам, менинг хабарим йўқ, деди-да, машинасига ўтириб қочиб кетди. Ҳокимиятдан сўрасам, муҳтарам президентимиз келиб кўрсалар, кайфиятлари бузилмасин, деб шундай қилишган, дейишди.\n– Ўзлари ноябрнинг охирида уруғликни беришди. Ерни тайёрлаш, уруғлик, эктириш, суғориш, минерал ўғит, биласизми анча маблағимиз ва меҳнатимизни сарфладик. Менга алам қилгани, буғдойнинг эгаси менману, лекин мендан бир оғиз ҳам сўрашмади. Худди ўғрига ўхшаб кечаси келиб ҳайдаб ташлашди. Хотиним қўлига кетмон олиб суғорган эди, ишчиларим қанча меҳнат қилган эди. Уволини айтмайсизми буни. Президентнинг кўзига яхши кўриниш учун деҳқонни қақшатадиган бундай кўзбўямачилик кимга керак?\n– Туман ҳокими президент ўтиши эҳтимоли бўлган йўлнинг икки четига полга ишлатиладиган ўн иккилик (қалинлиги 12 мм – таҳр.) тахтадан четан қилдиряпти. Фермерлар ўз ёнларидан бозордан тахта сотиб олиб, усталарга икки қатор тахта қоқилган забор ясаттириб кетяпти. Километрлаб қилдиряпти. Қилмаганингни ерингни оламан деяпти. Бунақа кўзбўямачиликнинг кимга кераги бор?


Коронавирус қурбонлари 97 нафарга ортди. Вирусга расмий ном берилди | Qalampir.uz\nКоронавирус қурбонлари 97 нафарга ортди. Вирусга расмий ном берилди\nОлам\t12 Февраль 09:03 7750\nБугун, 12 февраль ҳолатига Хитойда пайдо бўлган янги коронавирус қурбонлари сони 1115 нафарга етиб, кечагига нисбатан 97 нафарга кўпайди. Қурбонларнинг фақатгина икки нафари Хитойдан ташқарида вафот этган.\nДунё бўйича коронавирус билан касалланганлар сони 2072нафарга ортиб, 45 171 нафарга етди. Беморларнинг 44 653 нафари Хитойда қайд этилган. Қолганлари дунёнинг 27 давлатида аниқланган.\nКоронавирусдан даволанганлар сони 4794 нафарга етди. Бу кўрсаткич кеча 4043 нафарга тенг эди. Беморларнинг 8216 нафарининг (21 фоиз) аҳволи оғир, деб баҳоланяпти.\nЖаҳон соғлиқни сақлаш ташкилоти янги коронавирусга расман ном берди ва у COVID-2019 деб аталди. Шунингдек, ЖССТ коронавирусга қарши вакцина 18 ойдан кейингина пайдо бўлиши мумкинлиги айтди.\n16 Сентябрь 15:13 56533\n16 Сентябрь 23:42 34550\n17 Сентябрь 14:20 32028\n18 Сентябрь 08:06 24345\n17 Сентябрь 23:44 23502


"Барселона" клубини кучайтирадиган 5 та футболчи\n"Барселона" клубининг 2018/19 мавсумидаги натижаларини ёмон ҳам, яхши ҳам деб бўлмайди. Ҳа Примерода ишончли ғалаба қўлга киритилди, бироқ Европа чемпионлар лигаси ярим финалида бўлажак чемпион "Ливерпуль" уларни таслим қилишди. Испания кубогида эса кутилмаганда "Валенсия" клуби устун келди. Мухлисларнинг норозиликлар бор ва уларни тушунса бўлади.\nУзоқ йилладан буён "Барса" ЕЧЛ олтин медалисиз қолмоқда, "Реал" эса кетма-кет уч маротаба кубокни баланд кўтарди. Ҳаттоки Фелиппе Коутиньо ва Усмон Дембеленинг қимматбахо трансфери ҳам ҳеч қандай ёрдам бера олмади.\n"Аякс" клуби айнан унинг ёрдами билан Европа чемпионлар лигасининг ярим финалига етиб келди. Ушбу ўйинчи Голландиянинг йил ўйинчиси деб тан олинди. Ҳозир ҳимоячини барча гранд клублар - "ПСЖ", "Ювентус", "Бавария", "Манчестер Юнайтед" ... ҳатто "Реал" ҳам қизиқмоқда.\n19 ёшли ҳимоячи ҳайратланарли пишиқлик ва етакчилик маҳорати билан барчани лол қолдирмоқда. Айни каталонияликларга мос келадиган футболчи.\n"Бетис" клубининг 23 ёшли юлдузи Хуниор Фирпо Европанинг истеъдодли ёш чап қанот ҳимоячиси ҳисобланади. Испаниялик футболчи ўтган мавсумда ажойиб ўйини билан "Барселона" клуби қизиқишига тушиб қолди, Хорди Альба ҳам 30 га қараб кетмоқда, алмаштириш ҳақида ўйлаш керак.\nВиллиан – Европа футболидаги энг барқарор ярим ҳимоячиларидан бири саналади. Бошқалар билан таққослаганда у кўп нарса талаб қилмайдиган футболчи ва тайёр ажойиб резюмега эга номзод. Малком ўзининг ўрнини топа олмаётган паллада унинг номзоди айни муддао.\nҲа бразилиялик футболчи 30 га кирган, бироқ у юқори савияда тезлик ва техникани йўқотмаган ҳолатда ўйнашда давом этмоқда.\nГризманн "Барселона" клубини тарк этиши ҳақида эълон қилганидан кейин "Барселона" клубини уни сотиб оладиган ягона номзод сифатида айтишди. Жаҳон чемпиони бир неча йилдан буён юқори сифатли барқарор ўйин намойиш қилмоқда ва барчага ёқмоқда.\nИстаган чизиқда ўйнай оладиган Гризманн, "Барселона" клубида ўзини ўз уйидагидай сезади. Коутиньо ва Дембеле мослашиши учун вақт керак бўлса, ҳозир Каталонияга тайёр юлдуз керак.\n"Тоттенхэм" клуби сафида бир неча йиллардан буён дунёнинг энг яхши ярим ҳимоячиларидан бири тўп суриб келмоқда. Мавсум охирида Эриксен "Тоттенхэм" сафидан кетишни режа қилгани ҳақида эълон қилди.\nДаниялик футболчи Лондонда 2013 йилдан буён юқори суратда барқарор ўйин кўрсатиб келмоқда. У ижодкор, ишончли ва стандартларда жуда ҳам керакли. Унинг фойдали пасларда ўртача кўрсаткичи 2,5 ни ташкил қилади. У билан "Барса" кучли бўлиши аниқ.\nАнтуан Гризманн Барселона Кристиан Эриксен Маттейс де Лигт Трансферлар\nСерхио Рамос: Фати – ўзига ҳос тезликка эга ажойиб футболчи\nЖерар Пике: "Барселона"га Неймарни сотиб олишига кўмак бериш учун келишув шартларимизни қайта кўриб чиқишни таклиф қилдик\n"Янги Пуйоль" "Барселона" нигоҳида


“Энг азиз неъмат…” — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nДунё, бутун борлиқ, теварак-атрофга боқиб, теран фикр юритилса Буюк яратувчи Аллоҳ таолонинг ниҳоятда мўъжизавий ҳикматлари кўплигини англаймиз. Аллоҳнинг биз бандаларига берган неъматларини санаб саноғига етиб бўлмайди. Ана шу неъматларнинг энг азизларидан бири − ҳаёт манбаи бўлган сувдир. Бу ҳақда Қуръони каримда маълумот берилгандир. “Нур” сурасининг 45-оят маъзмуни қуйидагича: “Аллоҳ барча жониворларни сувдан яратди. Улардан қорни билан (судралиб) юрадиганлари ҳам, тўрт (оёқ)да юрадиганлари ҳам, икки (оёқ)да юрадиганлари ҳам бордир. Аллоҳ Ўзи хоҳлаган нарсани яратур. Албатта, Аллоҳ барча нарсага қодирдир!”. Инсоннинг борлиғи ҳам, тириклиги ҳам сув биландир.\nЭнг азиз неъматлардан яна бири бу – Нондир. Нон тўкинлик тимсоли, тириклик манбаи. Тирик инсоннинг ҳаётда яшаши учун ҳаво, сув каби нон ҳам керак. Бу бор ҳақиқат. Бугунги фаровон даврда ҳам оиламизни нонсиз тасаввур қилолмаймиз. Меҳмон келса, аввало, дастурхонга нон қўямиз.\nБугун қайси бир озиқ-овқат дўконига кирманг, унлар навларга ажратиб қўйилган, хоҳлаганча ҳарид қилиш мумкин. Дўконларда нон ва нон маҳсулотларининг сон-саноғи йўқ. Аслида бу тўкинчиликнинг боиси мустақиллик эканини унутмаслигимиз керак. Бошқа неъматлар қатори нонни ҳам исроф қилиб бўлмайди. Исрофгарчилик ношукрликдан келиб чиқади. Ҳозир дунёда миллионлаб одамлар бир бурда нонга зор бўлиб яшаяпти. Бирлашган миллатлар ташкилоти маълумотларига кўра, ҳар куни 35 минг киши очлик туфайли ҳаётдан бевақт кўз юммоқда. 840 миллион киши тўйиб овқатланмайди.\nАллоҳ дастурхонимизни тўкин қилиб берди, неъматларни истеъмол қилишимиз учун саломатлик берди. Бунинг шукронаси сифатида неъматларни исроф қилмаслик талаб қилинади.\nАллоҳнинг неъматларини қадрлаган миллатни Аллоҳ эъзозлайди.\nПарвардигор инсонларнинг мўътадил ва фаровон ҳаёт кечиришлари учун лозим бўлган барча моддий бойликларни яратиб қўйган. Буларнинг барчасини ва она табиатни муҳофаза этиш – Ислом динининг таълимотларидан бири. Динимиз яшаб турган жойларимизни озода, ичимлик сувларимизни беғубор тутишга, ўзимизни эса покиза юришимизга буюради.\n“Имоми Аъзам” жоме масжиди имом-хатиби


2 Сентябрь 19:27\nҚР Бош вазирнинг айтишича, 7 сентябргача Миллий режа тайёрланади ва Давлат раҳбарига тасдиқлаш учун тақдим этилади. Бу режа иқтисодиётнинг барқарорлиги ва рақобатбардошлигини таъминлаш, фуқароларнинг фаровонлигини ошириш, соғлиқни сақлаш ва таълим тизимининг самарадорлигини ошириш, минтақавий сиёсатни такомиллаштириш бўйича чора-тадбирларни ўз ичига олади.\nАсқар Мамин мамлакатда санитария-эпидемиологик вазиятнинг яхшиланиши ҳақида ҳисобот берди. Унга кўра, сўнгги икки ҳафта ичида вируснинг репродуктив индекси 1дан ошмайди ва ҳозирда 0,87 ни ташкил қилади. Юқумли ва интенсив терапия ётоқ жойларининг ҳажми 40%гача камайди. Бугунги кунга келиб, вакцинанинг биринчи компонент билан 6,7 миллиондан ортиқ одам ва иккинчи компонент билан 5,5 миллиондан ортиқ одам эмланди.\nБундан ташқари, Қасим-Жомарт Тоқаевга импортга қарамликни камайтириш ва ижтимоий аҳамиятга эга бўлган озиқ-овқат маҳсулотларининг нархининг кескин ўзгаришини олдини олиш бўйича олиб борилаётган ишлар, ўрим-йиғим кампанияси ва мамлакат иқтисодий ривожланишининг бошқа долзарб масалалари тўғрисида маълумот берилди.\nУчрашув якунида Президент Бош вазирга Мурожаатномани тўлиқ амалга оширишга қаратилган бир қатор аниқ топшириқлар берди. Давлат раҳбари мамлакат ижтимоий-иқтисодий аҳволини тубдан яхшилаш учун Ҳукумат ва вилоят ҳокимларининг мувофиқлаштирилган ва самарали иши муҳимлигини таъкидлади.


Ички ишлар органлари учун кадрлар тайёрлаш мутлақо янги тизимда ташкил этилади - Zamin.uz\n15:03 / 18.02.2021\nИчки ишлар вазирлиги Академиясида Президент Шавкат Мирзиёевнинг 12 февраль кунидаги Ички ишлар вазирлиги ҳайъатининг кенгайтирилган йиғилишида белгилаб берган устувор вазифаларига бағишланган йиғилиш бўлиб ўтди. Унда Президент Администрацияси, вазирлик марказий аппарати вакиллари, бир қатор соҳавий хизматлар раҳбарлари, таълим муассасалари мутасаддилари, шунингдек Академия шахсий таркиби аъзолари иштирок этди. Бу ҳақда ИИВ ахборот хизмати хабар берди.\nТанқидий ва таҳлилий руҳда ўтган йиғилишни Ички ишлар вазири, генерал-лейтенант Пўлат Бобожонов олиб борди. Йиғилиш аввалида Ўзбекистон Республикаси Президентининг фармони билан Ички ишлар вазирлиги академияси бошлиғи лавозимига тайинланган полковник Рустам Хатамов жамоага таништирилди.\nМаълумки, ички ишлар органлари фаолияти самарадорлигини ошириш, соҳа учун етук малакали кадрлар тайёрлаш мақсадида тизимли ислоҳотлар амалга оширилмоқда. Ички ишлар вазирлиги академияси бу борада республикамизнинг етакчи олий таълим муассасаси саналади. Сўнгги йилларда мазкур ўқув даргоҳида кадрларни тайёрлаш, касбий тайёрлаш ва малакасини оширишга қаратилган бир қатор чора-тадбирлар қилинди. Бироқ мамлакатимизда кечаётган шиддатли янгиланишлар жараёнида таълим самарадорлигини тубдан такомиллаштириш, ёш кадрларнинг касбий ва маънавий-ахлоқий фазилатларини мустаҳкамлаш ҳам долзарб вазифага айланаётгани ҳеч кимга сир эмас.\n— Ҳар биримиз ислоҳотларга мос қадам ташлашимиз лозим, — деди П.Бобожонов. — Ёшларимизнинг билим олиши учун замонавий шарт-шароитларни яратиш баробарида, ўқитишнинг илғор методларини ҳаётга татбиқ этишимиз лозим. Афсуски, орамизда эски андозалар билан дарс ўтадиган, давр руҳидан бир қадам ортда қолаётган педагогларимиз ҳам йўқ эмас. Таҳлилларга кўра, таълим даргоҳини битирган айрим ёш мутахассислар қисқа муддат ичида шахсий хоҳишларига кўра ўз хизмат вазифаларидан бўшаб кетиш, раҳбарлик лавозимларига тайинланган мутахассислар эса, бир йил ўтмасдан заиф томонларини намойиш қилмоқдалар. Бу каби муаммоларга касбий билим ва фазилатларнинг етишмаслиги асосий омил бўлмоқда.\nЙиғилишда кадрлар тайёрлашда кечиктириб бўлмас бир қатор вазифаларга урғу қаратилди. Чунончи, таълим сифатини мутлақо янги тизимда йўлга қўйиш, бу борада халқаро тажрибанинг самарали механизмларини татбиқ этиш, назария ва амалиёт уйғунлигини янада мустаҳкамлаш, тингловчи-курсантларнинг касбий фазилатларини тизимли равишда юксалтириб бориш, Академиянинг илмий салоҳиятини ошириш, вазирлик таълим муассасалари ўртасидаги узлуксиз таълим сифатини ошириш борасида аниқ тавсиялар берилди.\nИчки ишлар вазирлиги академияси зиммасига тизим ходимларининг малакасини ошириш, уларни касбий тайёрлаш, жиноятчиликка қарши курашиш, жамоат хавфсизлигини таъминлаш ва ҳуқуқбузарликлар профилактикаси йўналишида илмий-методик ёрдам кўрсатиш бўйича аниқ топшириқлар юкланди. Бу борада «йўл харитаси» ишлаб чиқилиб, профессор-ўқитувчилар томонидан жойларда ички ишлар ходимлари учун ўқув машғулотлари ташкил этилиб, криминоген вазияти оғир ҳудудларнинг аҳволини ўрганилади. Жиноятчиликнинг келиб чиқиш сабаблари ва шарт-шароитлари илмий асослантирилган ҳолда таҳлил қилиниб, аниқ таклиф ҳамда тавсиялар ишлаб чиқилади кўрилади.\n— Таълимда назария ва амалиёт ўзаро бир-бирини тўлдириши керак. Курсантларга билим бериш, амалий кўникмаларини шакллантириш билан чекланиб қолмасдан, мутахассислик кафедралари қошида жиноятчиликни прогнозлаш тизимини йўлга қўйишни ҳам давр тақозо этмоқда, — деди П.Бобожонов.\nЙиғилишда Президент Администрацияси ҳамда Тошкент шаҳар ички ишлар Бош бошқармасидан вакиллар сўзга чиқиб, давлатимиз раҳбари томонидан белгилаб берилган устувор вазифаларнинг амалдаги ижросини таъминлаш масалаларига тўхталишди.\nАкадемиянинг илмий ва илмий-педагогик салоҳиятини юксалтириш, ўқув жараёнига замонавий ахборот технологияларини кенг жорий этиш, профессор-ўқитувчилар малакасини юксалтириш, уларни хорижий мамлакатларда қисқа ва узоқ муддатли ўқув курсларига жалб қилиш, илмий-тадқиқот натижаларини амалиётга самарали татбиқ этиш, машғулотларни амалиётга яқинлаштирилган ҳолда ташкил этиш, ҳуқуқбузарликлар профилактикаси ва жиноятчиликка қарши курашишнинг янги тизимини ишлаб чиқиш бўйича аниқ чора-тадбирлар белгилаб олинди. “Замин” янгиликларини “Youtube”да кузатиб боринг\nЯнгиликлар » Жамият » Ички ишлар органлари учун кадрлар тайёрлаш мутлақо янги тизимда ташкил этилади


Пресс-тур: Қишлоқ хўжалигида маҳсулот ишлаб чиқариш турлари кўпаймоқда » Дўстлик тумани ҳокимлиги расмий сайти\nДўстлик тумани ҳокимлиги » Жамият » Пресс-тур: Қишлоқ хўжалигида маҳсулот ишлаб чиқариш турлари кўпаймоқда\nПресс-тур: Қишлоқ хўжалигида маҳсулот ишлаб чиқариш турлари кўпаймоқда\nДўстлик тумани деҳқонлари пилла, ғалла ҳамда пахта етиштириш бўйича вилоятда етакчи ўринни эгаллайди.\nДеҳқонлар ҳар йили давлатга хом-ашё сотиш режасини ортиғи билан адо этиб келишмоқда.\nАйни пайтда туман қишлоқ хўжалигида амалга оширилаётган ишлар билан яқиндан танишиш мақсадида пресс-тур ташкил этилди. Унда журналистлар, блогерлар ҳамда соҳа мутасаддилар иштирок этишди.\nМиришкор деҳқон ва фермерларимиз бу йилги мураккаб шароитда 13700 гектар фидокорона меҳнат қилишиб, давлатга қарийб 44 минг тонна, яъни 80 миллиард сўмлик ғалла сотишди.\nЧорвачилик, паррандачилик, боғдорчилик, сабзавот ва полиз экинлари етиштириш бўйича ҳам салмоқли натижаларга эришилмоқда.\nПахтакор фермерларимиз ҳам яқин кунларда 17900 гектар майдондан 64.000 тн. жами 460 миллиард сўмлик пахта ҳосилини нес-нобуд қилмай териб олишни режалаштирган.\nТерим суръати кундан кунга кўтарилмоқда. Кунига қабул пунктларига икки минг тоннадан ортиқ пахта етказиб бериляпти. Кунлик теримда “Оқ олтин”, Р.Есенқулов, “Жиззах остонаси”, Х.Исроилов каби фермер хўжаликлари ҳудудий уюшмаларининг ҳиссалари катта бўлмоқда.\nПресс турда иштирок этган туман ҳокими Шавкат Дарвишев олиб борилаётган ишлар тўғрисида қисқачи маълумот берди.\n- Дўстлик туманида пахта терими авж паллага кирмоқда. Шундай бўлсада туман деҳқонлари келгуси йил учун ғалла етиштиришни унутишмаяпти. Бугунги кунда туман ғаллакорлари жами 13700 гектар ер майдонида бошоқли дон етиштиришни олдиларига мақсад қилишган. Ҳозиргача 8 минг гектар ерга сара уруғ қадалди. Режа бўйича эса 13300 гектар ғўза қатор орасига ғалла экилади. Дастлабки экин майдонларидаги майсанинг бўйи 15-20 сантиметрга етди. Кузги бошоқли дон экиш ишлари 10 октябр санасига якунади,-дейди туман ҳокими.\n“Саркисов” номли фермер хўжаликлари ҳудудий уюшмасидаги “Жавлон” фермер хўжалиги даласида ғўза қатор ораларига экилган кузги ғалла туман деҳқонлари учун намуна бўлмоқда.\n- Салкам йигирма йилдан буён фермерлик билан шуғулланиб келаман. Хўжалигимиз аъзолари билан 21 август куни ғўза қатор ораларига кузги буғдой уруғини қадаган эдик. Экилган уруғни ундириб олиш учун суғордик. Бу орқали даламиздаги пахтанинг ҳосиллигига ҳосил қўшиш билан биргаликда майсани бир текис ундириб олдик. Эндиликда ҳар бир агротехник талабларни ўз вақтида бажариб келгуси йил ғалладан 70 центнердан ҳосил олишни мўлжаллаб турибмиз, –дейди “Жавлон” фермер хўжалиги раҳбари Жамолхон Абдуллаев.\nПресс-турда айтилганидек, туман деҳқонлари ҳозирги қуёшли кунлардан фойдаланган ҳолда қисқа кунларда бошоқли дон экишни ниҳоясига етказиш, уни суғориш ва кўчат олиш ҳар қачонгидан ҳам муҳим. Буни туман ҳокими ҳам алоҳида таъкидлаб ўтди.\n- Бугун туманимиз ғаллакор фермерлари масъулиятли палла остонасида туришибди. Ғалла экиш ва уни ундириб олиш учун ҳар кун, ҳар дақиқа ғанимат. Фурсат эса кутиб турмайди. Шундай экан, тезроқ ғаллани экиш ва пешма-пеш суғориш зарур. Сусткашлик эса келгуси йил ҳосили учун ўз таъсирни ўтказмай қолмайди,-дейди туман ҳокими Шавкат Дарвишев.\nТадбирда кузги ғалла кечиктирмасдан эртароқ экиш ва унинг парваришлашнинг афзалликлари тўғрисида атрофлича айтиб ўтилди.\nИшларнинг барчаси “Сангзор текстил” МЧЖ кластерлик фаолияти орқали йўлга қўйилганлиги фермерлар учун қўл келмоқда.\nТаъкилаш керакки, туманда чорвачилик, ғалла ва пахтачиликдан ташқари мева, сабзовот ҳамда узумчилик тармоқлари ҳам кенгаймоқда.\nДўстлик тумани ҳокимлигининг


Илм-фан ва ишлаб чиқаришни боғловчи мутахассисларни тайёрлаш бўйича таклиф\n11:53 / 22.06.2019\nИлм-фан соҳасидаги олинаётган илмий натижаларнинг бевосита ишлаб чиқаришга татбиқи айни пайтда мамлакатимизда жуда паст даражада. Ҳаттоки, кам сондаги ишлаб чиқаришга татбиқ этилди, дейилган илмий натижаларнинг кейинги ҳолати юзасидан етарли назорат йўқ. Бунинг сабаблари, албатта, кўп, лекин асосийлари қуйидагилар деб биламан:\n1) Илм соҳасидаги мутахассислар ишлаб чиқариш жараёнини яхши тушунмайди. Шу сабабдан бевосита татбиқ қилиниши мумкин бўлган тадқиқотлар устида ишламайди. Ишлаб чиқариш жараёнларида бевосита иштирок этадиган муҳандис-техникларда ўз соҳасига тегишли бўлган билимлар етишмайди. Бу икки типдаги мутахассислар ҳамкорлиги йўлга қўйилмаган;\n2) Давлат томонидан тўлиқ ёки ишлаб чиқариш корхоналари билан биргаликда қисман молиялаштирилган илмий лойиҳалар натижаларини ишлаб чиқаришга қандай татбиқ этилгани ва бу давлат корхоналари учун қандай иқтисодий фойда келтирилгани тизимли равишда назорат қилинмайди.\nБу муаммолар олдини олиш учун илмий текшириш институтларида магистратураларни очиш ва махсус дастурлар орқали бевосита ишлаб чиқариш жараёнлари билан узвийликни таъминлаган ҳолда мутахассисларни тайёрлаш таклифи берилмоқда. Ишлаб чиқариш корхоналарини бу жараёнга молиявий томондан жалб этиш ҳам кўзда тутилмоқда. Магистратурага талабгорларнинг базавий маълумоти фундаментал йўналишда ҳам, муҳандислик йўналишида ҳам бўлиши мумкинлиги алоҳида таъкидланган.\nБу йўналишда магистратурага талабгорларни ошириш мақсадида бундай мутахассисликка эга бўлганларга иш жойларида юқори табақалаштирилган ойлик маошлари билан таъминлаш таклифи ҳам илгари сурилмоқда.\nТаклиф берилаётган соҳадаги ҳозирги ҳолатнинг қисқача таснифи:\nРеспубликамизда илмий тадқиқот ишлари асосан Ўзбекистон Республикаси Фанлар Aкадемияси таркибидаги илмий-тадқиқот институтлари ҳамда мамлакатдаги турли университетларда олиб борилади. Aйни пайтда амал қилаётган тизимга кўра, бу ишлар асосан давлат томонидан молияланадиган илмий лойиҳалар орқали амалга оширилади. Илмий лойиҳалар фундаментал, амалий ва инновацион турларга ажратилиб, уларнинг ҳисоботлари ҳам мос равишда турли талаблар асосида қабул қилинади. Олинган илмий натижаларни патентлаш, уларнинг амалиётдаги татбиқи ҳақидаги ҳужжатларнинг назорати талабга жавоб бермаслиги Президент Шавкат Мирзиёевнинг Фанлар Aкадемияси Ядро физика институтида бир гуруҳ олимлар билан бўлиб ўтган учрашувида ҳам алоҳида таъкидланди. Илмий натижаларни тижоратлаштириш бўйича янги фикрлар янгради.\nAйни пайтда илмий фаолият билан шуғулланаётган мутахассисларнинг аксарияти ишлаб чиқариш билан бевосита алоқаси йўқлиги бевосита ишлаб чиқариш жараёни билан боғлиқ муаммоларни бартараф этиши мумкин бўлган тадқиқот масалалари билан шуғулланмасликка сабаб бўлган бўлса, давлатга тегишли ишлаб чиқариш корхоналарининг турли омиллар сабабли янги илмий натижаларни татбиқ қилишга қизиқмаслиги орадаги жарликни янада чуқурлаштирди. Бундай корхоналарнинг баъзиларида илмий татқиқот марказлари бўлса ҳам уларнинг фаолияти илмий ишларни координация қилувчи давлат органлари томонидан етарлича мониторинг назорати амалга оширилмаган.\nИлмий текшириш институтларининг таянч докторантурасига келаётган магистрларда ишлаб чиқариш билан боғлиқ предметлар бўйича базавий маълумотларнинг йўқлиги ва мазкур институтлардаги мавжуд илмий йўналишларда бевосита ишлаб чиқаришга оид масалаларнинг ўрганилмаслиги уларнинг келгусидаги илмий фаолиятини фақат назарий тадқиқотларга йўналтиришга сабаб бўлмоқда.\nЮқоридаги муаммоларни бартараф этиш юзасидан ЎзР ФA илмий текшириш институтларида бевосита ишлаб чиқариш билан шуғулланувчи завод, корхоналарни жалб қилган ҳолда магистратуралар очиш, кейинчалик, битирувчиларни айнан илмий натижаларни ишлаб чиқаришга татбиқи билан шуғулланувчи мутахассислар қатламини яратишда асос қилиб олиш таклифи берилмоқда. Очиладиган магистратураларда фақатгина соҳага оид курслар ўтилиши, 2 йиллик ўқишнинг бевосита амалиёт билан боғлиқ ҳолда олиб бориш назарда тутилмоқда. Магистратурага фундаментал йўналишлар бўйича бакалаврлик дипломига эга талабгорлардан ташқари техника йўналишидаги ОТМ бакалврларини ҳам жалб қилиш кўзда тутилмоқда. Бундай ҳолатда уларга ўтиладиган махсус курслар икки хил йўналишда: фундаментал фанлар йўналишидаги битирувчилар учун асосан ишлаб чиқаришга оид курслар ўтилса, муҳандислик йўналишидаги талабалар учун фундаментал йўналишдаги курслар ўтилиши режалаштирилган.\nМагистратурани молиялаш давлат ва ишлаб чиқариш корхоналари маблағлари эвазига амалга оширилиши таклифи берилмоқда. Молиялаш тақсимоти, механизми талабдан келиб чиқиб турлича ҳолда ишлаб чиқиши назарда тутилган.\nБундай магистратура битирувчилари ҳам фундаментал билимларга, ҳам ишлаб чиқариш амалиёти, кўникмаларига эга бўлган мутахассислар бўлиши ва илмий натижаларнинг ишлаб чиқаришга татбиқида асосий рол ўйнайди. Бундай мутахассисларга иш жойларида бериладиган ойлик маошларни маълум коэффициент билан тўланиши бу йўналишга талабнинг ортишига олиб келади ва бу соҳадаги кадрлар етишмовчилиги муаммосининг олди олинади.\nИлмий тадқиқот натижаларини бевосита ишлаб чиқаришга татбиқ қилиш занжирида муҳим ҳалқа яратилади. Кейинчалик илмий лойиҳалардаги масалаларнинг аксар қисми бевосита ишлаб чиқариш билан боғлиқ бўлади ва давлат томонидан фанга ажратиладиган маблағларнинг фойдалилик коэффициенти ортади.\nБундай магистратуралар фундаментал, табиий фанлардан ташқари, ижтимоий-гуманитар, иқтисодий йўналишдаги илмий тадқиқотлар учун ҳам очилиши ва юқорида кўзланган мақсадларга эришиш мумкинлигига эътиборингизни қаратмоқчимиз.\nБундан ташқари, илмий тадқиқот институтларига ёш кадрларни жалб қилиш борасидаги ишларга ҳам ижобий таъсир кўрсатишини алоҳида таъкидлаймиз.\nЎзбекистон Республикаси Фанлар Aкадемияси,\nкатта илмий ходими, физика-математика фанлари номзоди\n11:21 / 30.10.2018\nЎзбекистонда ишлаб чиқариш ҳажмининг ошишига тўсқинлик қилаётган омиллар айтилди\n09:31 / 06.09.2018\nФойдаланилмаётган объектлар бўйича президент қарори қабул қилинди


Таъкидлаш жоизки, мамлакатимизда Президентимиз ташаббуси билан амалга оширилаётган кенг кўламли ислоҳотлар айнан инсон омилини кучайтиришга, унинг манфаатларини мустаҳкамлашга қаратилгандир. Муносиб меҳнат шароитларини яратиш, меҳнатнинг ҳуқуқий асосларини такомиллаштириш борасида давлат томонидан кўрилаётган чора-тадбирлар аҳолининг ҳуқуқлари ва манфаатларини ҳимоя қилиш соҳасида муҳим аҳамият касб этади. Бу эса давлатимиз раҳбари ташаббуси билан амалга оширилаётган жамиятни демократлаштириш ва модернизация қилиш жараёнларининг ажралмас қисмидир.\nНазариётчи олимлар, амалиётчи мутахассис ва экспертлар иштирокида ўтган давра суҳбатида қонун лойиҳасининг мазмун-моҳияти ва унга киритилаётган муҳим янгиликлар хусусида сўз борди. Эътироф этилдики, ўтган давр мобайнида меҳнатни муҳофаза қилиш масалаларини тартибга солувчи, ушбу соҳада замонавий талабларни белгиловчи кўплаб норматив-ҳуқуқий ҳужжатлар қабул қилинди. Ҳужжатнинг мақсади ҳам қонун нормаларини янги қабул қилинган қонунлар ва норматив-ҳуқуқий ҳужжатлар талабларига мувофиқлаштиришдан, ташкилотларда иш берувчининг ва ходимларнинг меҳнатни муҳофаза қилиш талабларини бажариш бўйича масъулиятини оширишдан, махсус ваколатли давлат органининг, давлат бошқаруви бошқа органларининг меҳнат шароитлари ва меҳнатни муҳофаза қилиш юзасидан тегишли назоратни таъминлаш борасидаги вазифаларини белгилашдан иборат эканлиги айтиб ўтилди.\nДавра суҳбати давомида қонун лойиҳасини маромига етказиш, уни ҳуқуқий жиҳатдан такомиллаштириш юзасидан иштирокчилар томонидан билдирилган фикр-мулоҳазалар қизғин муҳокама қилинди. Тадбир якунида қонун лойиҳасининг муҳокамаси бўйича Қўмитанинг тегишли тавсиялари ишлаб чиқилди.\nКўришлар сони: 10292


ТАКЛИФ, ТАШАББУС, ТАЖРИБА - Ўзбекистон овози газетаси\nТАКЛИФ, ТАШАББУС, ТАЖРИБА\nЎзбекистон Халқ демократик партияси Марказий Кенгаши намунали бошланғич ташкилотлар фаолиятини оммалаштирмоқда\nЎзХДП Тошкент вилоят кенгашига борганимизда ташқарида кўпчилик йиғилиб турган экан. Салом-аликдан кейин автобусга таклиф қилишди. Бироздан сўнг Олий Мажлис Қонунчилик палатаси депутатлари, Тошкент вилоят, туман ва шаҳар партия кенгаши раислари, бошланғич ташкилотлар етакчилари, фаоллар ҳамда оммавий ахборот воситалари вакилларидан иборат гуруҳ Зангиота тумани сари йўлга тушдик. Йўл-йўлакай Ватанимиздаги тинчлик ва осойишталик, мамлакатимизда фуқаролар, оддий одамлар шуурида демократияни қарор топтириш, бунда сиёсий партияларнинг ўрни ҳамда аҳамияти каби мавзулар хусусида суҳбатлашиб кетдик.\nЎзХДП Тошкент вилоят кенгаши раиси Сирожиддин Аъзамов бошчилигидаги гуруҳ Зангиота зиёратгоҳида тўхтади. У ерда мажмуа тарихи билан бирга, истиқлол йилларида амалга оширилган қурилиш-ободонлаштириш ишлари ҳақида атрофлича маълумот берилди. Зиёратгоҳ атрофидаги ранго-ранг гуллар, сокин манзара одамга руҳий қувват бағишлайди.\nКейинги бекат «Эскиқалъа» маҳалла фуқаролар йиғинидаги бошланғич ташкилот бўлди. Маҳалла фуқаролар йиғини раиси, халқ депутатлари Зангиота туман Кенгашидаги ЎзХДП гуруҳи аъзоси Наргиза Аҳмедова билан биргаликда фуқаролар йиғини ҳовлисига дарахт кўчатлари ўтқазилди. Шундан сўнг тадбирнинг асосий қисмига ўтилди. Тумандаги намунали бошланғич ташкилотлар билан танишиш шу ердан бошланди.\n— Ҳеч ким бошланғич партия ташкилотига шунчаки келиб-кетиши керак эмас, — деди тумандаги 33-умумтаълим мактаби директори, партиямиз фаоли Зулфия Зокирова. — Шунинг учун Президент асарлари, сиёсий адабиётлардан лавҳалар ташкил этганмиз. Ҳар бир ўтказилаётган тадбир, сиёсий ўқув, фуқаролардан тушаётган мурожаат баённомасини йиғиб борамиз. Бу ишларга фаол ёшлар, хотин-қизлар жалб қилинади. Маҳалламиз аҳлининг сиёсий-ҳуқуқий саводхонлигини ошириш, уларни ўйлантираётган масалаларни чуқурроқ ўрганишда ишимизга бўлган муносабат муҳим ўрин тутади. Ўйлайманки, бошланғич ташкилот хонасида аъзолар ҳақидаги маълумот, партиямиз ғоя ва мақсадларини акс эттирувчи лавҳалар бўлса, одамларнинг эътиборини тортади, ишончини оширади.\nОйнинг ҳар пайшанбасида фуқаролар мурожаатларини қабул қиламиз ва депутатлар билан бирга уларни ҳал этиб борамиз. Охирги пайшанбада эса сиёсий ўқув ташкил этилади. Унда қонунчилигимизга оид ўзгаришлар, сиёсий партия ва унинг аъзолари зиммасига юклатилган вазифалар тушунтириб борилади.\nБошланғич ташкилот хонасида кўплаб саволларга жавоб топиш мумкин эди. Масалан, бошланғич ташкилот аъзолари, ҳудуддан сайланган депутатлар, ЎзХДП фаоллари ҳақидаги маълумот ва уларнинг расмларидан иборат бурчак, туман харитаси, унда алоҳида белгилар билан ажратилган ЎзХДП ташкилотларидан тортиб, бир манзилдан бошқа манзилга олиб борувчи жамоат транспорти йўналишларигача аниқ кўрсатилган. Аъзоларнинг ўз ишига масъулият билан ёндашгани шундоқ кўриниб турибди.\nНавбатдаги бекатлар «Токзор» маҳалласи ва Назарбек қишлоқ врачлик пункти бўлди. У ердаги бошланғич ташкилотлар фаолияти ўрганилди. Одамларни ўйлантираётган масалалар муҳокама қилинди. Айрим камчиликлар ҳам эътибордан четда қолмади. Биринчи қисмнинг сўнгги манзили туман партия кенгаши эди. У ердаги ишлар, одамлардан тушаётган мурожаатлар сони ва уларнинг натижаси партия фаоллари ҳамда депутатларнинг меҳнатини кўрсатиб турарди.\nСеминарнинг иккинчи қисми Зангиота маиший хизмат ва тадбиркорлик касб-ҳунар коллежида давом этди. Унда Олий Мажлис Қонунчилик палатасидаги ЎзХДП фракцияси аъзоси Акмал Умаралиев «Сиёсий партия етакчиларининг имижини яратиш» мавзусида маъруза қилди.\n— Одамларга таъсир қилишнинг турли омиллари бўлиб, ташқи кўриниш ва шунга мос равишда сўзлаш улар орасида энг самаралиси ҳисобланади, — деди у. — Одамларни ишонтириш учун умумий гаплар эмас, аниқ фактлар, қатъий талаб ва таклифлар керак бўлади. Билимли инсон ҳар қандай вазиятда тўғри йўлни топа олади. Одамларни эшитиш орқали ҳам уларнинг ишончини, меҳрини қозониш мумкин.\nМаърузачи дунё тажрибасидан мисоллар, олимлар, файласуфларнинг қарашлари ҳамда олиб борган тадқиқотлари ҳақида сўз юритди.\nНотиқлик маданияти хусусида ҳам фикр алмашилди. Ўқув-семинар интерактив тарзда олиб борилди. Бошланғич ташкилот етакчилари, партия фаолларига юклатилган вазифалар, уларнинг ҳуқуқ ва бурчлари ҳақидаги тезкор савол-жавоблар орқали йиғилганларнинг билими синовдан ўтказилди.\n— Бугун биз фаолиятини ўрганган бошланғич ташкилотлар тажрибасини оммалаштириш лозим, — деди ЎзХДП Марказий Кенгаши сектор мудири Дониёр Каримов. — Шуни алоҳида таъкидлаш керакки, бошланғич ташкилотлар фаолиятини кучайтириш, унинг аъзоларини партия юқори ташкилотлари, Олий Мажлис Қонунчилик палатасидаги фракцияси олиб бораётган ишлар билан яқиндан таништириш муҳим аҳамиятга эга. Шу боис, партиямиз Марказий Кенгаши ходимлари, Олий Мажлис Қонунчилик палатаси депутатлари бошланғич ташкилотларда бўлиб, долзарб масалалар бўйича тадбирлар, семинарлар ўтказишмоқда. Партиямиз Марказий Кенгашида БПТлар сектори ташкил этилгани бу борадаги ишларимизни янада жонлантирди. Ўйламайманки, келгусида бу тажриба янада оммалашиб, мамлакатимизнинг олис ҳудудларигача етиб боради.\n— Бугунги семинардан кўзланган асосий мақсад намунали бошланғич партия ташкилотлари фаолияти билан яқиндан танишишдир, — деди ЎзХДП Тошкент вилоят кенгаши раиси ўринбосари Меҳрож Дархонов. — Чунки қуйи бўғин аҳоли ўртасида доимий ишлайди, унинг муаммоларини ўрганиб, таклифларини юқори партия ташкилотлари ва депутатларга етказади. Ўтган давр мобайнида аҳоли томонидан тушган 50 га яқин мурожаат халқ депутатлари туман Кенгашидаги партия гуруҳи билан ҳамкорликда ижобий ечим топди. Тумандаги мавжуд 70 бошланғич ташкилотимиз асосий эътиборни электорат манфаатларига қаратиб келяпти.\nЎтказилаётган ўқувлар келгусидаги ишларимизни янада жонлантиришга хизмат қилишига ишонаман. Ўқув жараёнида партия тизимида фаолият кўрсатаётган ёш кадрларда сиёсий соҳани ўрганиш, етакчилик қобилиятини намоён этишга иштиёқ кучлилигига гувоҳ бўлдик. Шунингдек, уларда ўз фаолиятини танқидий-таҳлилий баҳолаш кўникмаси шаклланиб бораётгани эътиборга молик. Айниқса, партия ғояларини амалга ошириш технологиялари, аъзолар ва хайрихоҳлар сонини янада кўпайтириш масалаларидаги фикр-мулоҳазалар тадбирларнинг таъсирчанлигини оширишга хизмат қилади.\nЎзХДП Чирчиқ шаҳар кенгаши раиси Дониёр Азизхўжаев «Бошланғич партия ташкилотлари фаолиятининг Устав талаблари» мавзусида маъруза қилди. У ўз нутқида депутатлар ва ҳамкор ташкилотлар кўмагида янги иш ўринлари яратиш, аҳолини оилавий тадбиркорликка кенг жалб қилиш кераклигини таъкидлади. Шунингдек, бошланғич ташкилот партия гуруҳи билан ҳамкорликда аҳоли мурожаатларини ўрганиш борасидаги тажрибасини ошириб бориши зарурлигини қайд этди. Бунда давлат ҳокимияти ва бошқаруви органлари раҳбарларига депутатлик сўровлари юбориш яхши самара беришини айтиб ўтди.\nИштирокчилар кун давомида ўтказилган амалий тадбир ҳар томонлама самарали бўлганини таъкидлашди.\nЗангиота туманидан ЎзХДП вилоят кенгаши томон қайтаётганимизда ҳам келгуси режалар ҳақида баҳс-мунозаралар қизғин давом этди, турли таклифлар билдирилди. Мамлакатимизнинг бошқа ҳудудларида ҳам амалий семинарлар ташкил этишга келишиб олинди.


Пара-атлетика бўйича ЖЧ: Уч кунда 2 та олтин\n17 июль,2017, 16:09 865\nБуюк Британия пойтахтида ўтказилаётган пара-атлетика бўйича жаҳон чемпионатида ҳамюртимиз Дониёр Солиев делегациямиз ҳисобига иккинчи олтин медални қўшиб қўйди. Бу ҳақда МОҚ матбуот хизмати маъулм қилмоқда.\nЭркаклар ўртасида узунликка сакраш бўйича баҳсларда иштирок этган Дониёр 7.18 метр натижаси билан олтин медалга сазовор бўлди ва ўзининг ушбу натижаси эвазига Осиё рекордини янгилади. (Осиё рекорди 2015 йил Қатарнинг Доҳа шахрида бўлиб ўтган жаҳон чемпионатида Хитойлик Чен Минг Ю томонидан 7.07 метр натижаси билан ўрнатилган эди).\nМусобақада иккинчи ўринни швециялик Тобиас Жонсон (6.99 метр) эгаллаган бўлса, 3-ўрин 6.77 метр натижа қайд этган белоруслик Сергей Бурдуковга насиб этди. Шуни таъкидлаш лозимки, узунликга сакраш мусобақасида жахоннинг кўзга кўринган, кучли спортчилари иштирок этишди, улар орасида Паралимпия ўйинлари чемпиони ва рекордчиси Хилтон Лангенховен хам ўз омадини синаб кўрди.\nЭслатиб ўтамиз, жаҳон чемпионатининг иккинчи куни терма жамоамиз аъзоси Хусниддин Норбеков диск улоқтириш бўйича 54.73 метр натижа билан биринчи ўринни эгаллаб, иккинчи маротаба жахон чемпиони унвонини қўлга киритган эди. 100 метрга югуриш баҳслари иштирок этган Мансур Абдурашидов эса афсуски финал босқичига чиқа олмади. Олдинда спортчиларимизни ядро ва найза улоқтириш, шунингдек турли масофаларга югуриш мусобақалари кутиб турибди.\nМаълумот учун, мазкур жаҳон чемпионати 23 июлга қадар давом этади ва унда 1050 нафар спортчи 213та медаллар жамланмаси учун кураш олиб боради.\nТокио-2020 кумуш медалларини тайёрлаш учун кумуш метали етишмаяпти 297 10.05.2018\nНигериялик бобслейчи қизлар Олимпиадада қатнашган илк Африка жамоаси бўлади 447 06.02.2018\nЛондондан қайтган паралимпиячиларимизТошкент Халқаро аэропортида қандай кутиб олингани ҳақида фоторепортаж 857 26.07.2017\nПара-атлетика бўйича ЖЧда 3-олтинни қўлга киритдик 842 20.07.2017\nДониёр Салиев – навбатдаги олтин медал сохиби 857 18.07.2017\nТеглар: Пара-атлетика ЖЧ Лондон\nАлишер Узоқов мураббий бўлмоқчи! ЕЧЛ финали олдидан тахминлари 2215\nПойтахт дербисига рекорд даражада мухлислар келди 1803\nУЕФА Европа чемпионлар лигаси тарихидаги энг яхши финаллар. ТОП-10 782


Қуйидаги маҳсулотлар овқат ҳазм бўлишида катта фойда беради… - 24 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 24 » Қуйидаги маҳсулотлар овқат ҳазм бўлишида катта фойда беради…\nРедиска таркибида полисахарид арабионгалактанлар мавжуд. Уларнинг шарофати билан ошқозонда овқат ҳазм бўлиш жараёни яхшиланади. Бундан ташқари, редиска сизни тўқ тутиш хусусиятига эга.\nСалатга қизил сабзи аралаштирилса, ошқозоннинг жони киради. Сабзининг таркибида ҳам редискадаги каби арабионгалактанлар бор. Сабзи ошқозон учун пребиотик вазифасини ўтайди.\nСаримсоқ иммунитетни кўтаришда тенгсиздир. Бундан ташқари, у пребиотик вазифасини ўтайди ва организмга зиён етказадиган бактерияларга қарши курашади. Фақат бу маҳсулотни истеъмол қилгач, албатта тишларни тозалаб туриш талаб этилади.\n4. Кўк пиёз.\nКўк пиёз таркибида флавоноидлар, марганц ва «А» витаминлари кўпчиликни ташкил этиб, барчаси ошқозон деворларининг қайта тикланишида муҳим аҳамият касб этади.


Олийгоҳлар ва илмий ташкилотлардаги докторантлар сони 4,5 мингтага етказилади\nБу Президентимиз Шавкат Мирзиёевнинг Олий Мажлисга Мурожаатномасида белгиланган. Бу қачон ва қай тартибда амалга оширилади?\nЖорий йилда илм-фан соҳасида олийгоҳлар ва илмий ташкилотлардаги докторантлар сонини 4,5 мингтага етказиш мўлжалланмоқда. Ушбу мақсадлар учун бюджетдан қўшимча 240 миллиард сўм ажратилади.\nМаълум қилинишича, илғор халқаро амалиёт асосида доцент ва профессор илмий унвонлари, фалсафа ва фан доктори илмий даражаларини бериш ваколати ўз йўналиши бўйича нуфузли бўлган олийгоҳларнинг илмий кенгашларига ўтказилади.\nЎзбекистон Республикаси Фанлар академиясининг Ион-плазма ва лазер технологиялари институтида Ўзбекистон Республикаси Президентининг Олий Мажлисга Мурожаатномаси мазмун-моҳиятига бағишланган тарғибот тадбири ташкил этилди. Унда соҳага хос янгиликлар муҳокама қилинди.\nТадбирда Мурожаатномада кўтарилган асосий вазифалар, хусусан, 2021 йилда физика ва чет тилларини ўрганиш устувор йўналиш этиб белгиланганлиги ва бунинг ўзига хос жиҳатлари ҳақида сўз борди.\nДавлатимиз раҳбарининг Олий Мажлисга Мурожаатномасида келтирилган “2021 йилда иқтисодиётнинг камида 5 фоизга ўсишини, бюджет дефицити ялпи ички маҳсулотга нисбатан 5,4 фоиздан ошмаслигини таъминлаш” хусусида фикрлашилди. Товар ва молия бозорларида эркин, соғлом рақобат муҳитини шакллантириш, тадбиркорлар учун янада қулай шарт-шароитлар яратиш, камбағалликни қисқартириш бўйича комплекс чора-тадбирларни амалга ошириш, қишлоқ хўжалиги ҳосилдорлиги, самарадорлигини юксалтириш бу борадаги асосий вазифаларимиздан эканлиги таъкидланди.


Қирғизистон президенти Ўзбекистон элчисини қабул қилди\n25 ноябр 2020, Тошкент вақти: 16:52\nҚирғизистон президенти Сўўрўнбай Жээнбеков Комил Рашидов билан.\nҚирғизистон президенти Сўўрўнбай Жээнбеков 5 сентябрь куни Ўзбекистон элчиси Комил Рашидовни мамлакатда дипломатик ваколати якунлангани муносабати билан қабул қилди.\nПрезидент матбуот хизматининг билдиришича, учрашувда Ўзбекистон ва Қирғизистон ўртасидаги муносабатлар муваффақиятли равишда ривожланиб бораётгани қайд этилди.\nЖээнбеков Рашидовга икки томонлама муносабатларни ривожлантириш йўналишида кўрсатган хизматлари учун миннатдорчилик билдирди.\nАввалроқ Комил Рашидов 27 август кунги ҳукумат қарори билан Бош вазир маслаҳатчиси этиб тайинлангани хабар қилинганди.\nШунингдек, Рашидов Хорижда вақтинчалик меҳнат фаолиятини амалга ошираëтган Ўзбекистон Республикаси фуқаролари ҳуқуқларини ҳимоя қилиш ва қўллаб-қувватлаш масалалари департаментига ҳам раҳбар бўлди.\n2013 йилда Қирғизистонга элчи этиб юборилган Рашидов¸ унгача Ташқи ишлар вазири ўринбосари лавозимида ишлаган.


Жиззахда шошилинч тиббий ёрдам кўмакка муҳтожми?\n15:40 / 24.06.2019 3215\nАйни пайтда 1 миллион 330 мингдан ортиқ аҳоли истиқомат қилаётган Жиззах вилоятида шошилинч тиббий ёрдам тизимида бир қатор камчиликлар мавжуд. Бу ҳақида «XXI аср» нашри хабар бермоқда.\n«Шошилинч тиббий ёрдам...ёрдамга муҳтож» сарлавҳали мақолада таъкидланишича, бутун вилоятда битта ҳам жарроҳлик реанимация бўлими мавжуд эмас.\nРеспублика шошилинч тиббий ёрдам илмий маркази Жиззах филиали тез тиббий ёрдам бўлими бошлиғи Абдували Жонибековнинг ҳисоботига кўра, вилоят шошилинч тиббий ёрдам тизими ─ ҳудудий 220 ўринли филиал ҳамда туманлардаги жами 225 ўринли шошилинч тиббий ёрдам бўлинмаларидан иборат.\n«Марказнинг техник ҳолати қониқарли бўлса-да, бинолар капитал таъмирга муҳтож. Иситиш тизими, электр, иссиқ ва совуқ сув тармоқлари, оқава сув қувурлари, том аянчли аҳволда. Газ қувури аҳоли яшайдиган жойлардан ўтиб келаётгани сабабли куз-қиш мавсумида қозонхонанинг газ босими ўта паст, иситишга кучи етмайди» , ─ дейилади мақолада.\nМаълум қилинишича, туман тез тиббий ёрдам бўлими ва шохобчалари ҳам жорий ва капитал таъмирлаш, мутахассисларга эҳтиёж сезмоқда. Шошилинч тиббий ёрдам бўлимларида асосий врачлар таъминоти 52 фоизни, тез тиббий ёрдам бўлимларида эса 29 фоизни ташкил этади. Мутахассислар асосан ўриндош врачлар ҳисобига тўлдирилмоқда.\nшошилинч тиббий ёрдам\nАбитуриент–2019: Жиззах шаҳридаги олий ўқув юртларида қабул жараёни қандай кечмоқда?\n«Уйим ёнди, масъуллар менга ажратилган маблағни ўзлаштириб юборишди» — жиззахлик аёлнинг ҳасрати ўринлими?\nЖиззах вилоятида тиббиёт кластери ташкил этилади


Qalampir.uz - Қаҳванинг қандай фойдаси бор?\nҚаҳванинг қандай фойдаси бор?\n11:24, 20.12.2018 Бу қизиқ\nҚаҳва таркибида кофеин ва глюкоза бўлиб, у кишини теътиклаштиради, кайфиятини кўтаради.\nКўпчилик эрта тонгда ёки ишдан чарчаб келганда теътик бўлиш учун каҳва исътемол килишга одатланган.\nМутахасисларнингфикрига қараганда, қаҳва таркибида кофеин ва глюкоза бўлиб кишини теътиклаштиради, кайфиятини кўтаради. Бундан ташқари, қон босими пасайганда томирлар фаолиятини яхшилайди. Холестирин ишлаб чиқариб, қон таркибидаги зарарли холестеринларни эса пасайтиради. Яна шуни ҳам келтириб ўтиш керакки, меъёрида исътемол қилинган қаҳва оғиз бўшлиғи ва милк яллиғланиши ҳамда тишнинг турли касалликлари, хусусан парадонтдан ҳимоя қилади. Аммо тишнинг сарғайиши ва оғиз бўшлиғидан нохуш ҳид келишида ҳам иштироки катта.\nМаълумотларга кўра, қаҳва 65 га яқин мамлакатларда етиштирилмоқда. Улар орасида энг кўп қаҳва етиштирадиган мамлакат Бразилия ҳисобланади. Баъзи мамлакатларда эса қаҳвага атаб ўтказиладиган байрамлар ҳам бор. Масалан Коста Рикада 12 сентябрь, 1 октябрда эса Японияда “Қаҳва куни” нишонланади.\nҚаҳва 2000 га яқин кимёвий таркибий қисмни ўз ичига олиб, улардан 800 таси таъми яхши бўлишини таъминлайдиган бирикмалардир. Бундан кўриниб турибдики, қаҳвани ўз меъёрида исътемол қилсак, саломатлигимизга зарар етмайди.\nПараосиё ўйинлари ғолибига Президент совғаси – икки хонали квартира калити топширилди\nЎқитувчига талабанинг билими керакми ё қоп-қоп “конспект”?\nФакт: Нонуштада қаҳва ичганлар склерозга чалинмайди\n18:12, 24.07.2017 3 044\nТаркибида кофеин моддаси йўқ бўлган қаҳва яратилди\n14:03, 18.07.2017 1 391\nFast Food таомларини қаҳва билан истеъмол қилманг!\n20:04, 23.06.2017 2 476\nҚаҳва саратонни келтириб чиқарадими?\n16:58, 15.06.2016 5 706\n2018 йилда туғилган болаларга энг кўп қандай исм берилган?\nЯнги йилда неча кун дам оламиз, иш қачондан бошланади?\nБой ва камбағални фақат пул ажратмайди – Эксперт\nКўк чой қандай фойдали хусусиятларга эга?


Элчи Гужарат штати ҳукумати аъзолари билан учрашувлар ўтказди - Халқ сўзи\nЭлчи Гужарат штати ҳукумати аъзолари билан учрашувлар ўтказди\n08:39 10 Апрель 2021 Сиёсат\nЎзбекистон ва Ҳиндистон ҳудудлари ўртасидаги тўғридан-тўғри алоқаларни ривожлантириш бўйича олиб борилаётган ишлар доирасида мамлакатимизнинг Ҳиндистондаги элчиси Дилшод Ахатов Гужарат штатига ташриф буюриб, штат Бош вазири Вижай Рупани билан учрашди.\nУчрашув давомида Вижай Рупани сўнгги йилларда Ўзбекистон ва Ҳиндистон ўртасидаги муносабатлар, хусусан, ҳудудлараро ҳамкорлик алоқалари мутлақо янги босқичга кўтарилганлигини эътироф этди. Бу борада 2019 йил январь ойида бўлиб ўтган «Жўшқин Гужарат» халқаро инвестицион саммитида Ўзбекистон Президенти Шавкат Мирзиёевнинг бош меҳмон сифатида иштирок этиши барча соҳаларда фаол ва самарали алоқалар учун кенг имкониятлар эшигини очганлиги алоҳида таъкидланди. Ўтган давр мобайнида турли даражадаги қатор делегацияларнинг алмашинуви натижасида ўнлаб қўшма лойиҳалар ва инвестицион келишувларга эришилди.\nГужарат штати раҳбари мазкур келишувларнинг аксарияти бўйича амалий ишлар бошлаб юборилган бўлсада, пандемия туфайли 2020 йил март ойидан бутун дунёда, шу жумладан Ҳиндистонда, қатъий чекловлар киритилиши оқибатида айрим лойиҳаларда кечикишлар кузатилаётганлигини таъкидлади. Ўз навбатида эришилган келишувларни амалга оширишда ҳинд томони қатъий эканлиги ва бу борада маҳаллий ҳукуматнинг тегишли вазирлик идоралари ҳар томонлама кўмаклашишга тайёр эканлиги билдирилди.\nГужарат ҳукумати раҳбари ҳамкорликнинг янги, истиқболли йўналишлари сифатида муқобил энергия манбалари, «ақлли шаҳар» концепцияси, электромобиллар ишлаб чиқариш каби соҳаларни кўрсатиб ўтди.\nГужарат штатига ташриф давомида мамлакатимизнинг Ҳиндистондаги элчиси Дилшод Ахатов мазкур штат туризм вазири Жавахар Чавда билан ҳам учрашди.\nСуҳбат давомида Ўзбекистон ҳудудларининг ва Гужарат штатининг улкан туризм салоҳияти алоҳида қайд этилди ва томонлар сайёҳлик компаниялари ўртасида тўғридан-тўғри ҳамкорлик ўрнатишга келишилди. Бу борада штат туризм вазири эпидемиологик вазият барқарорлашгач, томонлар етакчи туркомпаниялари ва ОАВ учун ўзаро инфо-турлар ташкил қилиш таклифини билдирди.\nЎз навбатида ҳинд томонидан Самарқанд халқаро туризм университети, Андижон туризм ва сервис коллежи билан Гужарат штатидаги туризм соҳасига йўналтирилган етакчи олий таълим муассасалари ўртасида ҳамкорликни йўлга қўйиш имкониятлари ўрганилди.\nШу билан биргаликда ўзаро маданий алоқаларни жадаллаштириш мақсадида йил давомида Ўзбекистонда ва Ҳиндистоннинг Гужарат штатида ташкил этиладиган йирик маданий тадбирлар календари ва уларда томонлар вакиллари иштироки муҳокама қилинди.\nЎз навбатида Гужарат штатида мамлактимиз инвестицион ва экспорт салоҳияти ҳам тақдим этилди.\nЎзбекистоннинг Ҳиндистондаги элчиси Дилшод Ахатов Гужарат штати Савдо-саноати палатасига ташриф буюриб, палата президенти Натубхай Пател ва палата аъзолари билан музокаралар ўтказди.\nГужарат Савдо-саноати палатаси Ҳиндистондаги йирик палаталардан бири бўлиб, 70 йилдан буён фаолият олиб бормоқда. Бугунги кунда унинг аъзолари сони деярли 200 минг нафарни ташкил этади.\n«Давра суҳбати» шаклида ташкил этилган учрашувда гужаратлик тадбиркорларга Ўзбекистоннинг инвестицион, экспорт салоҳияти ва туризм соҳаси имкониятлари ҳақида батафсил маълумот берилди. Фармацевтика, терини қайта ишлаш, тўқимачилик, соғлиқни сақлаш ва бошқа қатор йўналишлар бўйича аниқ лойиҳавий таклифлар палата аъзоларига эътиборига тақдим этилди.\nҲиндистоннинг Гужарат штати ва Ўзбекистон ҳудудларидаги ишбилармон доиралари вакиллари ўртасидаги алоқаларни янада фаоллаштириш мақсадида мазкур Палата раҳбари Ўзбекистон Савдо-саноат палатаси билан тегишли ҳамкорлик Меморандумини имзолашни таклиф қилди.\nМамлакатимизнинг Ҳиндистондаги элчиси Дилшод Ахатов Гужарат штатига ташриф буюриб, Гандинагар шаҳрида жойлашган Миллий суд экспертизаси университети ректори вазифасини бажарувчи Д.Вяс билан ҳам учрашди.\nТаъкидлаш лозим, мазкур университет 2008 йил Гужарат суд экспертизаси университети номи билан ташкил этилган бўлиб, 2020 йил март ойида унга миллий университет (Nationаl Forensic Science University) мақоми берилган. Ушбу олий таълим маскани Ҳиндистон Ички ишлар вазирлиги таркибига киради ва мамлакатнинг ушбу соҳага ихтисосланган ягона таълим муассасаси ҳисобланади.\nУниверситетнинг ўқув дастури криминалистика, суд экспертизаси, киберхавфсизлик, контртерроризм, рақамли суд экспертизаси, биокриминалистика ва бошқа курсларни ўз ичига олади. Университет АҚШ, Канада, Буюк Британия, Туркия, Исроил, Австралия, Малайзия, Бангладеш каби дунёнинг 60 дан ортиқ мамлакатлари билан ҳамкорлик қилмоқда.\nУчрашувда Ҳиндистон Миллий суд экспертизаси университети билан Ўзбекистон Республикаси Ички ишлар ва Инновацион ривожланиш вазирлиги, Адлия вазирлиги ҳузуридаги Ҳ.Сулаймонова номидаги Республика суд экспертизаси маркази ҳамда Тошкент давлат юридик университети ўртасидаги ҳамкорлик алоқаларини ривожлантириш масалалари муҳокама этилди.\nШу билан бирга, университетда республикамизнинг ҳуқуқни муҳофаза қилувчи идоралари ходимларини ўқитиш ва малакасини ошириш бўйича амалий курслар ташкил этиш шароитлари ўрганилди.\nМуассаса раҳбари Ўзбекистоннинг тегишли вазирлик ва идоралари билан Миллий суд экспертизаси университетининг фаолияти доирасидаги барча соҳаларда ҳамкорлик қилишга тайёрлигини билдирди. Шунингдек, у истиқболда республикамиздаги ҳамда Марказий Осиё минтақасидаги эҳтиёждан келиб чиққан ҳолда Ўзбекистонда мазкур университетнинг филиалини очиш масаласини ҳам ўрганиб чиқиш мумкинлиги ҳақида хабар берди.


Аҳмедовнинг ярим ҳимояда ўйнаши, Паншанбенинг захирада қолиши ва "Қўқон-1912" билан ўйин - Виктор Жалилов иштирокидаги матбуот анжумани / CHAMPIONAT.asia\nАҳмедовнинг ярим ҳимояда ўйнаши, Паншанбенинг захирада қолиши ва "Қўқон-1912" билан ўйин - Виктор Жалилов иштирокидаги матбуот анжумани\n01 авг 22:50\nТеглар : НавбаҳорВиктор Жалилов\nСуперлиганинг 13-туридан ўрин олган "Қўқон-1912" - "Навбаҳор" (0:2) учрашувидан сўнг наманганликлар бош мураббийи Виктор Жалилов фикрларини билдириб ўтди.\n"Мен ўйин ҳақидаги фикрларга ўтишдан олдин ташкилотчиларга катта миннатдорчилик билдирмоқчиман. Майдон эгаларига барча шароитларни қилиб беришгани учун раҳмат айтаман. Майдон ҳам сифатли. Бундай ажойиб майдонда ўйин ҳам чиройли кечади. Энди бевосита учрашувга тўхталадиган бўлсам, албатта танаффусдан сўнг барча жамоаларга қийин бўлмоқда. Бир ойлик танаффусдан сўнг киришиб кетиш осон эмас. Биласиз жамоамизда сезиларли ўзгаришлар юз берди. Ўйлайманки, таклиф қилинган футболчилар масаласида хатога йўл қўймадик. Таркибда ротатциялар қилдик. Ўйин босим остида ўтди, дея оламан. Биринчи голдан сўнг рақиб очилишига тўғри келди. Биз эса ҳисобдан келиб чиқиб ўйин ташкил қилдик. Якунда муҳим ғалабани қўлга киритдик. Натижа бизни қониқтирди",- дейди Виктор Жалилов.\n- Жамоага янги келган легионерлардан қониқдингизми? Коста Гуттинер ва бошқа хорижлик футболчилар ўзларини қай даражада кўрсата олишди?\n- Ушбу футболчи Украина чемпионатидан келди. У ерда чемпионат май ойида якунланган. Коста Гуттинер биз билан шуғулланаётганига икки ҳафта бўлди. Функционал жиҳатдан ҳали оптимал формада эмас. Икки ҳафтада ўз устида кўпроқ ишлади\n- Азим Аҳмедов бугун ўз жойида ҳаракат қилди ва яхши ўйин кўрсатди. Бу сизнинг кўрсатмангизми ёки ўйиндан келиб чиқиб олдинроқда ўйнадими?\n- Мавсум бошида Азим Аҳмедов марказий ҳимояда ўйнашига тўғри келди. Чунки мазкур чизиқда ўйинчи етишмовчилиги кузатилганди. Таянч ярим ҳимояси унинг жойи. Биринчидан Азимга енгилроқ бўлди, иккинчидан олдинги чизиқ вакиллари ишончлироқ ўйнади. Марказий ҳимоя ва бошқа бўш чизиқларни янги келган футболчилар билан тўлдирдик.\nҲар бир вилоят жамоалари ўз тарихларидаги яхши натижаларни янгилаш ва такрорлаш учун ҳаракат қилишади. Биз ҳам ҳаракат қилмоқдамиз. Яхши жамоа тузиш учун интиляпмиз. Ўзбекистон чемпионатида юқори ўринлар учун рақобатлашиб совринли ўринларни эгаллай олсак халқаро майдонда нимадирга умид қила оламиз.\n- Эҳсони Паншанбенинг захирада қолдирилиши ҳақида нима дея оласиз?\n- У Тожикистон терма жамоасининг йиғинидан сўнг кетма-кет бешта ўйинда майдонга тушди. Жамоаси билан турли давлатларга йиғинларга борди. Кўп куч сарфлади. Танаффусда эса жароҳат олиб қолди. Бу ҳам кутилмаганда рўй берди. У асосий таркиб футболчиси ҳисобланади. Буни яхши биласиз.\n"Навбаҳор" - "Қизилқум" 0:0. Highlights 4\nВиктор Жалилов: "Мухлисларни ҳам, бизни ҳам ҳужумчининг бундай ўйини қониқтирмаяпти" 35\nСуперлига. "Навбаҳор" - "Қизилқум" учрашувида ҳисоб очилмади 95\nCoca Cola Суперлига. Бугун уч ўйин ўтказилади 26\nВиктор Кумиков: "Рақиб фэйр-плейга риоя қилмади" 30\nҚорақалпоғистон кубоги. Эртага ярим финал бошланади 1\n"Пахтакор"дан кейин "Қўқон". Кумиковдан яна сенсация кўрамизми? 18\n01 авг 22:58:01\nБабаян келадию ютказадими. Навбахор хозир Пахтакордан ташкари хаммани ютади. Буниикуп одам билади.\n01 авг 23:13:15\nБир пайитлар халк хойини булган инсон энди ёкимтой инсонга айланди\n01 авг 22:54:05\nNavbahor muhlislarini ishonarli galaba bilan tabriklayman.Andijonlik muhlis.\n01 авг 23:17:03\nBa'zi chala, 1 uyinlik muxlis va muxlisalarga salomlar, hamma o'z jamoasiga muxlislik qilsada, keyin iltimos o'zaro xurmatda bo'laylik, o'wa 1 o'yinlik CHALA MUXLISLAR, Navbahor va Navbahorning muxlislari haqida provikatsiyani oshirib yuboribszlar.\n01 авг 22:55:43\nНавбахор хакли галаба козонди лекин хозирги Кукон жуда кучсиз эди , келаси турда Сугдиона билан уйинда биламиз Жалилов ва Бабаяни асл кучини ,\nНавбахор мухлисларига табриклар.....\n01 авг 22:55:15\nБугунги ғалаба учун мураббийлар штабидан тортиб футболчиларгача катта раҳмат!\n02 авг 09:01:20\nGapyo Qoqon-1912 ni bugun ennnasini korsatib jonatvordi lekin ertaga Sugdiyonaga borsa ennnasini korib qaytib keladi )))\n02 авг 08:55:43\nBugun yutsa biz qildik biz CHUQURROOOQ qazidik zor boldi, Agar yutqizib qoysa obi hovoning e yog-e hakamlarning noqule kelganligi sababli.....))))\n02 авг 01:05:33\nFlores фойдаланувчининг фикрига жавоб бериш\nбир пайтлар халк хойини деб гапирсиз уша одам захира уриндиги атрофида курдингизми? умуман олгандан стадиондан курдингизми? ёки Жалиловни айтябсизми хоин деб?\n01 авг 23:02:46\n01 авг 23:01:35\n03 авг 02:24:35\nДарвозага киритилган туп ажойиб, гап булишимумкин эмас. КУКОН жамоасига хам омад.\n01 авг 23:24:03\nnerazzuri фойдаланувчининг фикрига жавоб бериш\nНавбахор хакли галаба козонди лекин хозирги Кукон жуда кучсиз эди , келаси турда Сугдиона билан уйинда биламиз Жалилов ва Бабаяни асл кучини , Навбахор мухлисларига табриклар.....


Закот олиши мумкин бўлмаган тоифалар\t08.04.2010 й.\tАбу Саъид розияллоҳу анҳудан ривоят қилинади: «Набий соллаллоҳу алайҳи васаллам: «Ким бир увқия қийматида моли бўлатуриб сўраса, хиралик қилган бўлади», дедилар». Бошқа бир ривоятда:\n«Батаҳқиқ, хиралик ила сўрабди», дейилган. Мен: «Ёқута (номли) туям увқиядан яхшироқ, дедим». Абу Довуд, Насаий ва Аҳмад ривоят қилишган.\nШарҳ: Бир увқия қирқ дирҳамга тенг. Бундан ўзига етарли пули ва моли бор одамга закот олиш дуруст эмаслиги кўринади. ҳанафий мазҳабидан бошқа мазҳаб уламолари ушбу ҳадисни ва шу маънодаги бошқа ҳадисларни ҳужжат қилиб, нисобдан оз бўлса ҳам ўзига яраша молга эга одам закот олиши мумкин эмас, деганлар.\nСаҳл ибн Ҳанзолия розияллоҳу анҳудан ривоят қилинади: «Набий соллаллоҳу алайҳи васаллам: «Ўзининг ҳожатига етарли нарсаси бўлатуриб, сўраган одам, албатта, дўзахдан кўпроқ сўраган бўлади», дедилар».\nБошқа ривоятда: «Жаҳаннамнинг чўғидан», дейилган. «Эй Аллоҳнинг Расули, ҳожатига етарли нарса нима?» дейишди. «Тушлик ва кечқурунлик таомига етарли миқдор», дедилар». Бошқа бир ривоятда эса:\n«Бир кеча-кундуз тўйишига етарли нарсаси борлиги», дейилган. Абу Довуд ва Ибн ҳиббон ривоят қилишган ва «саҳиҳ» дейишган.\nАто ибн Ясор розияллоҳу анҳудан ривоят қилинади: «Набий соллаллоҳу алайҳи васаллам: «Садақа бойга ҳалол бўлмайди. Магар беш кишига: Аллоҳ йўлида ғозийлик қилувчига, у (садақа) учун омилга, қарздорга, ўз моли ила у(садақа)ни сотиб олган одамга ёки бир одамнинг мискин қўшниси бўлса-ю, мискинга берилган садақасини бойга ҳадя қилса, бўлади», дедилар». Абу Довуд, Аҳмад ва ҳоким саҳиҳ ҳадис сифатида ривоят қилишган.\nШарҳ: Бойга закот фақат беш ҳолатда ҳалол бўлади: 1. Аллоҳ йўлидаги ишга чиқса. Албатта, Аллоҳ йўлидаги ишга ўз молидан сарфласа жуда яхши бўлади. Аммо закот молидан сарфласа ҳам ҳаром бўлмайди.\n3. Қарздорга. Ўзи бой бўлиб, аммо кўпчилик фойдаси учун бирор каттароқ сарфни бўйнига олиб қарзга ботган одам ҳам закотдан олиб қарзига берса, жоиз.\nБошқа қариндошларга закотини берса бўладими, деган саволга баъзи уламолар уларнинг нафақаси лозим бўлса, бўлмайди, нафақа ўрнига закот бериш ила ўзи фойда топади, дейишган. Аммо Ҳанафий мазҳаби уламолари, бўлади, дейишган. Чунки нафақа ўзига яраша шартлар билан вожиб бўлади, яқин қариндошлар билан ота-болага ўхшаб мулки бирлашиб кетиши йўқ. Яқин қариндошга берилганда мулк закот берувчидан закот олувчига кўчади. Бу ҳолат эса закот бериш мумкин эканлиги гаровидир, дейишади.\t« Олдинги


АҚШ томонга 4 минг кишидан иборат “муҳожирлар карвони” ҳаракатланмоқда\n07:28 / 18.10.2018 11720\nФото: Orlando Estrada / AFP - Getty Images\nАҚШнинг жанубий чегаралари томон 4 минг кишидан иборат “муҳожирлар карвони” ҳаракатланмоқда. Бу ҳақда NBC телеканали маълум қилди.\n“Гондурасдан қочаётган муҳожирлар карвони 4 минг кишига етди. Мексика ҳукумати Гватемала билан чегарасига бу муҳожирларнинг келишига яна 500 полициячи жўнатди”, деб ёзган телеканал твиттердаги саҳифасида.\nАввалроқ АҚШ президенти Дональд Трамп Гватемала, Гондурас ва Сальвадор ҳукуматларига агар улар “муҳожирлар карвони”нинг ўз чегараларидан қаршиликсиз ўтишини ҳал қила олмасалар, уларни молиявий ёрдамдан маҳрум қилиш билан таҳдид қилган. Таъкидланишича, карвон таркибида ушбу учта давлат фуқаролари ҳам бор.